**CENTENARUL MARII UNIRI**

**1 DECEMBRIE 1918**



**CENTENARUL MARII UNIRI**

**CE ÎNSEAMNA CENTENARUL MARII UNIRI?**

În anul 2018, comemorăm 100 de ani de la evenimentul politic major al anului 1918: **desăvârșirea statului național român** realizată prin unirea provinciilor românești cu România. La început a fost unirea Basarabiei cu România (27 martie 1918), mai apoi unirea Bucovinei cu România (28 noiembrie 1918), iar în final unirea Transilvaniei, Banatului, Crișanei și Maramureșului cu Țara Mamă, România (1 decembrie 1918). Cele trei uniri formează împreună Marea Unire de la 1918, iar în 2018, la 100 de ani de la acele evenimente, sărbătorim **CENTENARUL MARII UNIRI**.



**Harta României Mari**

**Regina Maria**



**Regele Ferdinand**

* **UNIREA BASARABIEI CU ROMÂNIA (27 MARTIE 1918)**
* Beneficiind de un curent pro unionist, la 27 mar/9 apr 1918, Sfatul Țării, sub conducerea lui Ion Inculeț, a votat unirea cu România. Pentru unire au fost exprimate 86 de voturi, 3 au fost împotrivă și au fost înregistrate 36 de abțineri. În 27 noi/10 dec 1918, după ce Bucovina și Transilvania decid unirea cu România, Sfatul Țării declară unirea necondiționată a Basarabiei cu România și se autodizolvă, reprezentarea cetățenilor fiind asigurată în parlamentul României.
* **UNIREA BUCOVINEI CU ROMÂNIA (28 NOIEMBRIE 1918)**
* În fața intenției Ucrainei de a anexa Bucovina, Consiliul Național Român a cerut sprijin militar Guvernului României și a convocat, pentru 15/28 noi 1918, Congresul general al Bucovinei. La Congres au participat 74 de delegați ai Consiliului Națion al Român, 13 delegați ai ucrainenilor, 7 ai germanilor, 6 ai polonezilor. Dionisie Bejan a citit în plen o Moțiune care prezenta caracterul românesc al Bucovinei și cerea “unirea necondiționată și pentru vecie a Bucovinei, în vechile ei hotare până la Ceremuș, Colacin și Nistru, regatul României”. Moțiunea a fost adoptata cu entuziasm, singurii care au votat împotriva unirii cu România fiind reprezentații ucraineni.
* **UNIREA TRANSILVANIEI, BANATULUI, CRIŞANEI ŞI MARAMUREŞULUI CU ŢARA ROMÂNEASCĂ (1 DECEMBRIE 1918)**
* La Alba-Iulia, Marea Adunare Națională a votat ”Rezoluția Unirii”, la data de 1 Decembrie 1918. Prin aceasta au fost introduse și câteva principii fundamentale, precum: libertate deplină pentru popoarele conlocuitoare, libertate confesională, regim democratic, reformă agrară, legislație modernă pentru muncitorime. Adunarea a aprobat și un organ legislativ, Sfatul Național și un guvern provizoriu, Consiliul Dirigent, care să conducă Transilvania până la unirea cu România și a numit o delegație care a înmânat actul unirii regelui Ferdinand I, în 14 decembrie 1918, la București.