**Tema PowerPoint**

1. În curând va fi ziua de naștere a prietenei mele. Ea este mare amatoare de cadouri personalizate iar eu îmi doresc să-i ofer ceva deosebit. M-am gândit că ar fi foarte frumos dacă i-aș crea o felicitare electronică haioasă, ea fiind o fană a tehnologiei. Există doar o singură problemă: eu nu am competențele necesare. Te rog să mă ajuți! Prietena mea se numește Silviana, va împlini 16 ani, este fan declarat al lui Bruno Mars, îi plac florile și o adoră pe cățelușa ei Snow (un caniche alb). Mesajul meu pentru ea este: ”În viață nu contează unde te afli, ci pe cine ai alături”.

Sau

1. Sunteți fotograf și doriți să vă angajați la un ziar din străinătate. Interviul are loc pe Skype și vi se solicită portofoliul în format electronic. Acesta trebuie să fie realizat sub formă de prezentare și să prezinte cele mai bune 12 fotografii ale dumneavoastră. Aveți în portofoliu două categorii de fotografii: portrete și peisaje. Prezentarea trebuie să fie interactivă.