**Păsări în Delta Dunării**

Delta Dunării supranumită și "Paradisul Păsărilor" este vizitată de peste 325 de specii de păsări, dintre care 70 sunt din afara Europei (China, India, Egipţ etc). Aproximativ 170 de specii sunt clocitoare, iar dintre acestea 40 sunt sedentare și 130 migratoare; cele neclocitoare sunt oaspeți de iarnă și de pasaj primăvara și toamna. După originea geografică, păsările aparțin următoarelor grupe:

* mediteranean;
* europen;
* siberian;
* mongolian;
* chinez;
* arctic.

În Delta Dunării viețuiește 60% din populația mondială a cormoranului mic. 80% din avifauna europeană se întâlnește în Delta Dunării. 10 specii sunt ocrotite de lege, unele fiind cunoscute ca "monumente ale naturii", deoarece sunt pe cale de dispariție.

Păsările ocrotite se pot grupa în 2 clase după culoarea penajului:

* albe: pelicanul comun și creţ lopatarul, egreta mare și mică, lebăda mută și cântătoare;
* policrome: piciorongul, ciocintors, călifarul alb, călifarul roșu, vulturul codalb.

Alte trei specii sunt luate în atenție pentru a fi protejate: cocorul, șoimul dunărean, pasărea ogorului.



**Pelicanul**

În Delta Dunării se găsește cea mai mare colonie de pelicani din Europa. Pelicanul este o specie protejată și reprezintă simbolul Deltei Dunării. Fiind un oaspete de vară pelicanul trăiește în colonii numeroase, la începutul toamnei migrând spre locuri mai calde. Pelicanii se hrănesc cu pește, foarte interesent este modul organizat și eficient în care vânează peștii.

Pelicanul (Pelecanidae, Pelecanus) face parte din familia păsărilor acvatice care cuprinde 8 specii. Păsările au talie mare, fiind răspândite în regiunile temperate şi tropicale. Ele se caracterizează printr-un cioc lung, care pe partea inferioară are un sac de piele care se poate dilata. Păsările nu se pot scufunda, ci plonjează în apă pentru a vâna peştii care se află la o adâncime mică. Sosesc în Romania la inceputul lunii martie și pleacă toamna, spre Delta Nilului, Regiunea Golfului sau coastele Asiei.  
In România trăiesc în Delta Dunării două specii de pelicani:

* Pelicanul comun (Pelecanus onocrotalus) şi
* Pelicanul creț (Pelecanus crispus).



**Lebăda**

Este o specie ocrotită de lege datorită frumuseții și rarității sale. Se adună în grupuri mari, unde au loc deseori lupte teritoriale violente, în care masculii dominanți îndepărtează intrușii prin "alunecări" pe apă și salturi, bătând apa cu ajutorul aripilor. Cântărește în medie 8-12 kg. Prezintă penaj alb, coada relativ lungă și ascuțită la vârf. Ciocul adultului are culoarea roșu-portocaliu cu o protuberanță bazală neagră. Puii au penajul cenușiu, devenind complet alb abia în al treilea an de viață. Când înoată ține gâtul grațios în formă de "S" cu ciocul îndreptat în jos deseori ținând aripile ridicate sub forma unui scut. Cuibărește îndeosebi în bălțile Deltei Dunării, unde își instalează cuibul în stufărișurile nepătrunse sau pe plaurul vechi, fixat. Uneori, cuibărește și pe râuri lente și canale, aproape de prezența umană. Pe la începutul lunii mai, femela depune 4-6 ouă, albe-fumurii, pe care le clocește împreună cu masculul, timp de 34-36 de zile. Masculul se implică în apărarea ouălelor și a familiei cu îndârjire și agresivitate uneori. În perioada de cuibărit pot avea un comportament agresiv chiar față de om.

Iarna migrează spre sudul Marii Caspice, în Delta Nilului și în estul Mării Mediterane. În iernile blânde, unele exemplare rămân și la noi în țară.



**Cormoranul**

Cormoranii au o mărime mijlocie cu lungimea corpului între 0,45 și 1,0 m, având o greutate între 360 și 2800 grame. După culoarea penajului sunt cormoranii negri şi cormoranii de culoare albastru închis care în perioada clocitului au un luciu metalic. Păsările nu prezintă un dimorfism sexual deosebit, masculii fiind în general mai mari ca femelele. Puii de cormorani au o culoare brună-cenuşie pe abdomen cu nuanţe mai deschise. Păsările au un cioc terminat la capăt ca un cârlig, un gât lung şi o coadă în formă rotunjită, formată din pene rigide. Nu au glande uropigene, de aceea, după scfundări repetate, îşi usucă penele stând cu aripile întinse în bătaia soarelui. Cormoranii trăiesc pe coastele mărilor dar şi în apropierea unor bălţi sau râuri înconjurate de vegetaţie. Sunt păsări active numai ziua şi care consumă o cantitate mare de pești pe care-i vânează prin urmărirea lor rapidă sub apă. Nu sunt agreate de pescari din cauza consumului mare de pești care pot fi de lungimi între 5 şi 60 de cm, sau pentru că uneori rup plasele de pescuit. În afară de pești, consumă melci, moluște, crustacei, viermi și cefalopode mici.

**Lişiţa**

Lişiţele sunt păsări de talie mijlocie şi mică (20 g - 3 kg), care trăiesc pe sol, în regiunile cu vegetaţie bogată unde se pot ascunde. Coloana vertebrală a păsărilor este foarte mobilă, ceea ce le permite să se strecoare prin vegetaţia deasă cu sol moale. Ele au o mărime a corpului între 12 şi 63 cm, cele mai specii trăiesc în Noua Zeelandă, aceste specii au aripile atrofiate nu pot zbura. Penajul lişiţelor este în general de culoare brună, cenuşiu cu alb, dar unele specii pot fi viu colorate. Nu există un dimorfism sexual accentuat masculii fiind cu ceva mai mari ca femelele. Păsările au la picioare patru degete lungi adaptate la susţinerea păsărilor pe terenuri mlăştinoase sau vegetaţii plutitoare. Ciocul are o formă în funcţie de modul de hrănire, păsările fiind în general carnivore, hrănindu-se cu animale acvatice mici.