

**Unirea Basarabiei cu România**

**(27 martie 1918)**

***Unirea Basarabiei cu România a fost actul politic exprimat de majoritatea locuitorilor Basarabiei de a reveni la patria mamă, după un veac de ocupație rusească***.

**Locul:**  Chișinău, sediul Sfatului Țării  
**Organul legislativ:** Sfatul Țării  
**Rezoluție:**  *Actul Unirii*  
**Voturi exprimate:** 86 pentru, 3 împotrivă, 36 abțineri  
**Recunoașterea internațională** a unirii Basarabiei cu România s-a făcut prin Tratatul de pace de la Paris, din 1920.

***“Poporul românesc n-a venit în Basarabia din afară, el aici s-a născut, aici a fost acel cazan unde au fiert și s-au topit toate acele elemente, din cari s-a născut poporul român. Noi nu avem unde ne duce și pe noi nimeni nu ne poate alunga din casa noastră.” (Constantin Stere, 1918)***

[**Unirea Bucovinei cu România**](http://centenarulromaniei.ro/unirea-bucovinei-cu-romania/)

**(28 noiembrie 1918)**

***Unirea Bucovinei cu România a fost actul politic al românilor bucovineni prin care au decis alipirea Bucovinei la patria mamă, România.***

**Locul:** *Cernăuți, Palatul mitropolitan (Sala Sinodală)***Organul legislativ:** *Consiliului Național Român***Rezoluție:**[*Declarația de unire a Bucovinei cu România*](http://centenarulromaniei.ro/declaratia-de-unire-a-bucovinei-cu-romania-din-15-28-noiembrie-1918/)  
**Voturi exprimate:** *unanimitate***Recunoașterea internațională** a unirii Bucovinei cu România s-a făcut prin Tratatul de pace de la Saint-Germain, din 1919.

***,,Bucovinenii n-au pierdut nădejdea că ceasul mântuirii, așteptat cu atâta dor și suferință, va sosi și că moștenirea lor stăbună, tăiată prin granițele nelegiuite, se va reîntregi prin realipirea Bucovinei la Moldova lui Ștefan.” (Moțiunea unirii, 1918)***



[**Unirea Transilvaniei, Banatului, Crișanei și Maramureșului cu Țara Mamă, România**](http://centenarulromaniei.ro/unirea-transilvaniei-banatului-crisanei-si-maramuresului-cu-romania/)

**(1 decembrie 1918)**

***Unirea Transilvaniei, Banatului, Crișanei și Maramureșului cu România este evenimentul care a dus la desăvârșirea Marii Uniri din 1918.***

**Locul:**  Alba Iulia, Cercul militar (Sala mare a cazinoului)  
**Organul legislativ**: Marea Adunare Națională   
**Rezoluție:**  [*Rezoluția Marii Adunări Naționale de la Alba Iulia*](http://centenarulromaniei.ro/rezolutia-adunarii-nationale-alba-iulia-1-decembrie-1918/)  
**Voturi exprimate:**  unanimitate  
**Recunoașterea internațională** a unirii Transilvaniei cu România s-a făcut prin Tratatul de pace de la Trianon, din 1920.

,***Noi nu ne putem închipui viața mai departe fără a fi împreună cu întreg neamul românesc și mai bine voim moartea, decât o viață de sclav umilit, despărțit de frații săi.” (Iuliu Maniu, 1918)***





