**Centenarul Marii Uniri**

1 DECEMBRIE 2018

**100 DE ANI**

**CENTENARUL MARII UNIRI**

**Ce sărbătorim la Centenarul Marii Uniri?**

Dacă ar fi să rezumăm în câteva idei, în 2018, la Centenarul Marii Uniri, toți cei care simt românește sărbătoresc:

**Credința românilor** care au făcut Unirea că toată suflarea românească trebuie să trăiască împreună, într-un singur stat, ROMÂNIA.

**Efortul susținut al românilor**, de-a lungul timpului, de a nu uita că sunt români.

**Năzuința românilor** de a înfăptui Marea Unire, avută de-a lungul secolelor, indiferent de vicisitudinile istoriei.

**Tenacitatea liderilor** și a elitelor românești care au întreprins toate cele necesare ca Unirea să devină realitate.

**Eroismul și jertfa** celor fără de care visul românilor de veacuri, Marea Unire, nu ar fi fost posibil.

**Nesupunerea românilor** în fața imperiilor vremelnice care i-au afectat interesele și neacceptarea unei sorți potrivnice.

**Ambiția românilor** de a rămâne împreună după 100 de ani de la Marea Unire.

**Rațiunea românilor** de a căuta în permanență cele mai bune împrejurări pentru concretizarea aspirațiilor legitime și valorificarea acestor ocazii.

**Regele Ferdinand**

**Regina Maria**

**Harta României Mari**

****

**Marea Adunare Națională**

**de la Alba-Iulia**

Marea Adunare Națională de la Alba Iulia a avut loc la **1 decembrie 1918**, a fost convocată de către Marele Sfat Național Român, prin Consiliul Național Român Central de la Arad, la care au participat 1228 de deputați pentru a vota Rezoluția de la Alba Iulia, prin care se pecetluia Unirea Transilvaniei cu Regatul Român. Marea Adunare Națională a avut loc în Sala Cazinoului din Alba Iulia.

**Monumentul Unirii din Iași**

Monumentul Unirii din Iași este un monument de marmură albă, realizat de principesa Olga Sturdza și inaugurat în anul 1927, la baza Bulevardului Carol.

La data de 1 august 1924, principesa Olga Sturdza a adresat o scrisoare către Primăria municipiului Iași, prin care își exprima intenția de a dona orașului Iași un monument de marmură simbolizând Marea Unire din 1918.