**Fauna din România**

**Fauna din Romania** este bogata şi variată, animalele fiind răspândite în strânsă legătură cu zonele de vegetaţie. De asemenea, vegetaţia Europei sud-estice (stepe) se interferează cu caracteristicile Europei Centrale (păduri de foiase). Vegetaţia şi fauna din Romania se numesc înveliş biopedogeografic.

În zona stepei (condiţionată de continentalismul climatic) şi silvostepei sunt caracteristice unele rozătoare, precum: şoarecele de câmp, hârciogul, popândăul, iepurele etc. Tot în stepe, se întâlnesc păsări precum: prepeliţa, vulturul pleşuv de stepă, potârnichea şi, mai rar, dropia. Totodată, stepa propriu-zisă are în Câmpia Bărăganului cea mai vestică poziţie. În acest caz, vegetaţia naturală a fost înlocuită în mare parte de culturile agricole, şi, cu toate acestea, fauna a rămas variata. Zona stepei sunt reprezentate de ţinuturile de câmpie, dar şi de părţile mai joase ale podişurilor.

Zona pădurilor (de foioase) are o faună bogată în specii. Astfel, în pădurile de stejar şi fag trăiesc: lupul, iepurele, pisica sălbătică, veveriţa, vulpea, jderul, dihorul, multe păsări, cum ar fi: pupăza, coţofana, grangurul, cucul, mierla, privighetoarea etc. Pe de alta parte, în pădurile de munte se întâlnesc: ursul, cerbul, râsul, iar printre păsări, pajura, cocoşul de munte, ierunca, găinuşa de pădure etc.

In zona alpină, la peste 1800 de metri, mai cunoscute sunt: capra neagră şi acvila de munte. Şi în acest caz, vegetaţia naturală a fost înlocuită cu păşuni.

Daca ne referim la cat de bogată este fauna din Romania, trebuie să menţionăm şi animalele întalnite în Delta Dunării; aici există numeroase păsări ca: gâşte şi raţe sălbatice, lebede, berze, pelicani. Dintre mamifere, amintim vidra şi nurca. De fapt, Delta Dunarii este considerată un paradis al biodiversităţii, în special al pasarilor şi al peştilor (peste 40 de specii). Printre speciile majore de peşti, amintim somnul şi ştiuca.

In ceea ce priveste fauna din Romania de origine submediteraneana, întâlnim următoarele animale: scorpionul, broasca ţestoasă, vulturul pleşuv, alb şi negru, vipera cu corn etc. Aceste animale trăiesc în regiunile cu vegetaţie care le permit supravieţuirea. O bună parte dintre păsările care populeaza stepele şi pădurile, luncile şi Delta vin în ţara noastră primăvara şi pleacă toamna în regiunile calde. Ca şi plantele, unele animale rare, pe cale de dispariţie, au fost puse sub protecţia legii, vânarea lor fiind interzisă. Există şi unele rezervaţii de faună, precum cele de la Matita (Delta Dunarii), Izvoru (Judeţul Dambovita), Hanu Conachi (jud. Galaţi), ca şi rezervaţiile de floră şi faună de la Slănic Moldova (jud. Bacău), Lacul Sărat (jud. Brăila), Agigea (jud. Constanţa), muntele Cozia (jud. Vâlcea), Piatra Craiului (jud. Braşov) etc.

Bibliografie

https://ro.wikipedia.org/wiki/Fauna\_Rom%C3%A2niei

<https://destepti.ro/fauna-din-romania>

<http://atlas-geografic.net/cele-mai-rare-animale-din-romania/>