

**Moldova**

De la Wikipedia, enciclopedia liberă

|  |  |
| --- | --- |
| [Question book-4.svg](https://ro.wikipedia.org/wiki/Fi%C8%99ier:Question_book-4.svg) | **Acest articol sau această secțiune are** [**bibliografia**](https://ro.wikipedia.org/wiki/Wikipedia:Citarea_surselor) **incompletă sau inexistentă.** Puteți contribui prin adăugarea de referințe în vederea [susținerii bibliografice](https://ro.wikipedia.org/wiki/Wikipedia:Verificabilitate) a afirmațiilor pe care le conține. |

[](https://ro.wikipedia.org/wiki/Fi%C8%99ier:PhysicalAncientMoldavia.jpg)

Repartiția actuală a teritoriului moldovenesc

[](https://ro.wikipedia.org/wiki/Fi%C8%99ier:Moldovans.PNG)

Dispersia moldovenilor în teritoriile din România, Republica Moldova și Ucraina

Acest articol se referă la **regiunea istorică și geografică Moldova**. Pentru statul istoric Moldova, vedeți [Principatul Moldovei](https://ro.wikipedia.org/wiki/Principatul_Moldovei). Pentru regiunea cu același nume în România actuală, vedeți [Moldova Occidentală](https://ro.wikipedia.org/wiki/Moldova_Occidental%C4%83). Pentru țara cu același nume, vedeți [Republica Moldova](https://ro.wikipedia.org/wiki/Republica_Moldova). Pentru alte sensuri, vedeți [Moldova (dezambiguizare)](https://ro.wikipedia.org/wiki/Moldova_%28dezambiguizare%29).

|  |  |
| --- | --- |
| [Portal icon](https://ro.wikipedia.org/wiki/Fi%C8%99ier:Coat_of_arms_of_Moldavia.svg) | [***Portal Moldova***](https://ro.wikipedia.org/wiki/Portal:Moldova) |

**Moldova** (în [engleză](https://ro.wikipedia.org/wiki/Limba_englez%C4%83) *Moldavia*, în [germană](https://ro.wikipedia.org/wiki/Limba_german%C4%83) *Moldau*, în [franceză](https://ro.wikipedia.org/wiki/Limba_francez%C4%83) *Moldavie*, în [rusă](https://ro.wikipedia.org/wiki/Limba_rus%C4%83) *Молдавия, Молдова*, în [turcă](https://ro.wikipedia.org/wiki/Limba_turc%C4%83) *Boğdan*, în [polonă](https://ro.wikipedia.org/wiki/Limba_polonez%C4%83) *Mołdawia*) este o regiune istorică și geografică a [Europei](https://ro.wikipedia.org/wiki/Europa), delimitată la vest de către [Carpații Orientali](https://ro.wikipedia.org/wiki/Carpa%C8%9Bii_Orientali) și la est de către [râul Nistru](https://ro.wikipedia.org/wiki/R%C3%A2ul_Nistru) și care corespunde vechiului [Principat al Moldovei](https://ro.wikipedia.org/wiki/Principatul_Moldovei). În prezent, arealul este împărțit între [România](https://ro.wikipedia.org/wiki/Rom%C3%A2nia), [Republica Moldova](https://ro.wikipedia.org/wiki/Republica_Moldova) și [Ucraina](https://ro.wikipedia.org/wiki/Ucraina). Suprafața cumulată a acestor teritorii (în limitele administrative actuale) este de 86.783 km², dintre care 35.806 km² în România (cele 8 județe ale [Moldovei Occidentale](https://ro.wikipedia.org/wiki/Moldova_Occidental%C4%83) cuprinzând [Bucovina](https://ro.wikipedia.org/wiki/Bucovina) de Sud), 29.680 km² în Republica Moldova (partea din dreapta [Nistrului](https://ro.wikipedia.org/wiki/Nistru) cunoscută și ca [Basarabia](https://ro.wikipedia.org/wiki/Basarabia)) și 21.297 km² în Ucraina ([regiunea Cernăuți](https://ro.wikipedia.org/wiki/Regiunea_Cern%C4%83u%C8%9Bi) cuprinzând [Bucovina de Nord](https://ro.wikipedia.org/wiki/Bucovina_de_Nord), ținutul [Herței](https://ro.wikipedia.org/wiki/Her%C8%9Ba) și ținutul [Hotinului](https://ro.wikipedia.org/wiki/Hotin), și cele 9 raioane din [Bugeac](https://ro.wikipedia.org/wiki/Bugeac)). În sensul acelor de ceasornic, Moldova se învecinează la vest cu [Transilvania](https://ro.wikipedia.org/wiki/Transilvania) și [Maramureșul](https://ro.wikipedia.org/wiki/Maramure%C8%99), la nord-vest cu [Galiția](https://ro.wikipedia.org/wiki/Gali%C8%9Bia), la nord și nord-est cu [Podolia](https://ro.wikipedia.org/wiki/Podolia), la est cu [Edisanul](https://ro.wikipedia.org/wiki/Edisan), la sud-est cu [Marea Neagră](https://ro.wikipedia.org/wiki/Marea_Neagr%C4%83), iar la sud cu [Dobrogea](https://ro.wikipedia.org/wiki/Dobrogea) și [Muntenia](https://ro.wikipedia.org/wiki/Muntenia).

Actualmente sensul termenului este echivoc, noțiunea fiind folosită pentru a desemna fie numai teritoriul aparținând României, fie numai pe cel al Republicii Moldova, fie întregul spațiu istoric și geografic omonim, descris în acest articol. Istoric vorbind, termenul a fost folosit pentru a desemna mai multe entități politice și administrative.

Populația arealului moldovenesc este formată, majoritar, de către [etnici](https://ro.wikipedia.org/wiki/Etnie) [români](https://ro.wikipedia.org/wiki/Rom%C3%A2ni) numiți [moldoveni](https://ro.wikipedia.org/wiki/Moldoveni), amestecați, în proporții variabile în nord, est și sud-est (înafara frontierelor actuale ale României), în principal cu populații de origine [slavă](https://ro.wikipedia.org/wiki/Slav).

**Cuprins**

* [1 Moldova (semantică)](https://ro.wikipedia.org/wiki/Moldova#Moldova_.28semantic.C4.83.29)
* [2 Aspecte geografice și istorice](https://ro.wikipedia.org/wiki/Moldova#Aspecte_geografice_.C8.99i_istorice)
  + [2.1 Vecinătate](https://ro.wikipedia.org/wiki/Moldova#Vecin.C4.83tate)
  + [2.2 Date de geografie istorică](https://ro.wikipedia.org/wiki/Moldova#Date_de_geografie_istoric.C4.83)
    - [2.2.1 Diviziuni istorice](https://ro.wikipedia.org/wiki/Moldova#Diviziuni_istorice)
  + [2.3 Geografie politică](https://ro.wikipedia.org/wiki/Moldova#Geografie_politic.C4.83)
  + [2.4 Geomorfologie](https://ro.wikipedia.org/wiki/Moldova#Geomorfologie)
  + [2.5 Hidrografie](https://ro.wikipedia.org/wiki/Moldova#Hidrografie)
  + [2.6 Demografie](https://ro.wikipedia.org/wiki/Moldova#Demografie)
  + [2.7 Orașe importante](https://ro.wikipedia.org/wiki/Moldova#Ora.C8.99e_importante)
* [3 Aspecte culturale](https://ro.wikipedia.org/wiki/Moldova#Aspecte_culturale)
  + [3.1 Graiul moldovenesc](https://ro.wikipedia.org/wiki/Moldova#Graiul_moldovenesc)
  + [3.2 Patrimoniu cultural](https://ro.wikipedia.org/wiki/Moldova#Patrimoniu_cultural)
* [4 Note](https://ro.wikipedia.org/wiki/Moldova#Note)
* [5 Referințe](https://ro.wikipedia.org/wiki/Moldova#Referin.C8.9Be)
* [6 Bibliografie](https://ro.wikipedia.org/wiki/Moldova#Bibliografie)
* [7 Legături externe](https://ro.wikipedia.org/wiki/Moldova#Leg.C4.83turi_externe)
* [8 Vezi și](https://ro.wikipedia.org/wiki/Moldova#Vezi.C2.A0.C8.99i)

**Moldova (semantică)**

În decursul istoriei, până la formarea statului român, termenul de „Moldova” s-a folosit pentru a desemna:

* în sens [istoric](https://ro.wikipedia.org/wiki/Istorie), [politic](https://ro.wikipedia.org/wiki/Politic%C4%83) și de [drept internațional](https://ro.wikipedia.org/wiki/Ius_soli):
  + [„Marca” sau „căpitănia” Moldovei](https://ro.wikipedia.org/wiki/Marca_de_ap%C4%83rare_a_lui_Drago%C8%99) în prima parte a [secolul XIV](https://ro.wikipedia.org/wiki/Secolul_XIV) (structură militară dependentă de [Regatul Ungariei](https://ro.wikipedia.org/wiki/Regatul_Ungariei), în actuala Bucovină și împrejur);
  + [Principatul Moldovei](https://ro.wikipedia.org/wiki/Principatul_Moldovei) (din întinderea sa inițială și maximală în perioada 1359-1484, până la întinderea minimală din anii 1812-1859);
  + [Republica Democratică Moldovenească](https://ro.wikipedia.org/wiki/Republica_Democratic%C4%83_Moldoveneasc%C4%83) ([1917](https://ro.wikipedia.org/wiki/1917));
  + [Moldova sovietică](https://ro.wikipedia.org/wiki/Republica_Moldoveneasc%C4%83), mai precis:
    - [Republica Autonomă Socialistă Sovietică Moldovenească](https://ro.wikipedia.org/wiki/Republica_Autonom%C4%83_Socialist%C4%83_Sovietic%C4%83_Moldoveneasc%C4%83) ([1924](https://ro.wikipedia.org/wiki/1924)–[1940](https://ro.wikipedia.org/wiki/1940) constituită în cadrul [Ucrainei sovietice](https://ro.wikipedia.org/wiki/RSS_Ucrainean%C4%83);
    - [Republica Socialistă Sovietică Moldovenească](https://ro.wikipedia.org/wiki/Republica_Socialist%C4%83_Sovietic%C4%83_Moldoveneasc%C4%83) ([1940](https://ro.wikipedia.org/wiki/1940)–[1941](https://ro.wikipedia.org/wiki/1941), [1944](https://ro.wikipedia.org/wiki/1944)–[1991](https://ro.wikipedia.org/wiki/1991)), membră unională a [URSS](https://ro.wikipedia.org/wiki/URSS);
  + [Republica Moldova](https://ro.wikipedia.org/wiki/Republica_Moldova).
* în sens geografic neoficial:
  + Teritoriul maximal al Principatului Moldovei dintre Carpații Orientali, Ceremuș, Nistru, Marea Neagră, Dunăre, Siret și Milcov;
  + Teritoriul minimal al Principatului Moldovei dintre Carpații Orientali și Prut, intrat în 1859 în cadrul [României](https://ro.wikipedia.org/wiki/Regatul_Rom%C3%A2niei), inclus actual în [Moldova Occidentală](https://ro.wikipedia.org/wiki/Moldova_Occidental%C4%83).

Spre sfârșitul [secolului XIX](https://ro.wikipedia.org/wiki/Secolul_XIX) și începutul [secolului XX](https://ro.wikipedia.org/wiki/Secolul_XX), termeni precum [Moldova Occidentală](https://ro.wikipedia.org/wiki/Moldova_Occidental%C4%83) (sau de Vest) și [Moldova Orientală](https://ro.wikipedia.org/wiki/Moldova_Oriental%C4%83) (sau de Est) au început să fie folosiți pentru a descrie arealele geografice din Moldova separate de râul Prut.[[1]](https://ro.wikipedia.org/wiki/Moldova#cite_note-1)[[2]](https://ro.wikipedia.org/wiki/Moldova#cite_note-2) Actualmente Moldova Occidentală (sau Moldova de Vest) nu trebuie confundată cu [Regiunea de dezvoltare Nord-Est](https://ro.wikipedia.org/wiki/Regiunea_de_dezvoltare_Nord-Est).

**Aspecte geografice și istorice**

**Vecinătate**

Regiunile istorice învecinate sunt:

* în nord-vest: [Galiția](https://ro.wikipedia.org/wiki/Gali%C8%9Bia) (cu teritoriul actualmente inclus regiunilor administrative ucrainene [Ivano-Frankivsk](https://ro.wikipedia.org/wiki/Regiunea_Ivano-Frankivsk) și [Ternopil](https://ro.wikipedia.org/wiki/Regiunea_Ternopil));
* în nord-est: [Podolia](https://ro.wikipedia.org/wiki/Podolia) (cu teritoriul actualmente inclus regiunilor administrative ucrainene [Hmelnițki](https://ro.wikipedia.org/wiki/Regiunea_Hmelni%C8%9Bki) și [Vinița](https://ro.wikipedia.org/wiki/Regiunea_Vini%C8%9Ba));
* în est : [Edisanul](https://ro.wikipedia.org/wiki/Edisan) (cu teritoriul actualmente inclus regiunii administrative ucraineană [Odesa](https://ro.wikipedia.org/wiki/Regiunea_Odesa));
* în sud-est: [Marea Neagră](https://ro.wikipedia.org/wiki/Marea_Neagr%C4%83) (ape teritoriale ale Ucrainei);
* în sud: [Dobrogea](https://ro.wikipedia.org/wiki/Dobrogea) și [Muntenia](https://ro.wikipedia.org/wiki/Muntenia);
* în vest: [Transilvania](https://ro.wikipedia.org/wiki/Transilvania) și [Maramureșul](https://ro.wikipedia.org/wiki/Maramure%C8%99).
* [](https://ro.wikipedia.org/wiki/Fi%C8%99ier:Map_of_Ukraine_political_Moldavia.png)

Localizarea regiunilor moldovenești din spațiul actual ucrainean

* [](https://ro.wikipedia.org/wiki/Fi%C8%99ier:Map_of_Ukraine_political_Galicia.png)

Localizarea regiunii Galiția în spațiul actual ucrainean

* [](https://ro.wikipedia.org/wiki/Fi%C8%99ier:Map_of_Ukraine_political_Podolia.png)

Localizarea regiunii Podolia în spațiul actual ucrainean

* [](https://ro.wikipedia.org/wiki/Fi%C8%99ier:Map_of_Ukraine_political_Edisan.png)

Localizarea regiunii Edisan în spațiul actual ucrainean

* [](https://ro.wikipedia.org/wiki/Fi%C8%99ier:MapRegionsRomania.png)

În verde, localizarea Moldovei printre [regiunile istorice românești](https://ro.wikipedia.org/wiki/Regiuni_istorice_rom%C3%A2ne%C8%99ti)

**Date de geografie istorică**

Din punct de vedere istorico-geografic, specificitatea teritoriului se încadrează între obstacolele naturale reprezentate de [Carpații Orientali](https://ro.wikipedia.org/wiki/Carpa%C8%9Bii_Orientali) la apus, adâncul canion al [văii Nistrului](https://ro.wikipedia.org/wiki/R%C3%A2ul_Nistru) la miazănoapte și răsărit, luncile umede și mlăștinoase ale [Nistrului inferior](https://ro.wikipedia.org/wiki/R%C3%A2ul_Nistru), [limanelor Basarabene](https://ro.wikipedia.org/wiki/Limanele_basarabene), [Dunării de Jos](https://ro.wikipedia.org/wiki/Dun%C4%83rea) și [Siretului inferior](https://ro.wikipedia.org/w/index.php?title=C%C3%A2mpia_Siretului_Inferior&action=edit&redlink=1) la miazăzi, care au reprezentat în decursul vremurilor limite ale [Tirgeților](https://ro.wikipedia.org/w/index.php?title=Tirge%C8%9Bi&action=edit&redlink=1), [Carpilor](https://ro.wikipedia.org/wiki/Carpi), [Bastarnilor](https://ro.wikipedia.org/wiki/Bastarni), [Iașilor](https://ro.wikipedia.org/wiki/Ia%C8%99i_%28popor%29) și însfârșit ale [romanicilor orientali](https://ro.wikipedia.org/wiki/Rom%C3%A2ni).[[3]](https://ro.wikipedia.org/wiki/Moldova#cite_note-3)

**Diviziuni istorice**

[](https://ro.wikipedia.org/wiki/Fi%C8%99ier:Partitions_of_Moldavia.jpg)

Împărțirile succesive ale teritoriului moldovenesc

Spațiul moldovenesc – anume suprafața vechiului Principat al Moldovei, a fost de-a lungul timpului în mai multe moduri divizat din punct de vedere administrativ:

* în cadrul Principatului Moldovei, în: [Țara de Sus](https://ro.wikipedia.org/wiki/%C8%9Aara_de_Sus), [Țara de Jos](https://ro.wikipedia.org/wiki/%C8%9Aara_de_Jos) și Basarabia. Aceasta din urmă a fost până în [1812](https://ro.wikipedia.org/wiki/1812), limitată la teritoriul denumit de turci [*Bugeac*](https://ro.wikipedia.org/wiki/Bugeac).
* [Pocuția](https://ro.wikipedia.org/wiki/Pocu%C8%9Bia) nu a fost niciodată teritoriu moldovenesc, ci doar o posesiune personală a voievozilor moldoveni în regatul Poloniei.
* Transnistria (teritoriu pe atunci integrat atât Podoliei poloneze cât și Edisanului otoman) nu a fost niciodată a Moldovei, dar voievozii moldoveni (începând cu [Bogdan al III-lea](https://ro.wikipedia.org/wiki/Bogdan_al_III-lea) în [1512](https://ro.wikipedia.org/wiki/1512) și continuând până la [Gheorghe Duca](https://ro.wikipedia.org/wiki/Gheorghe_Duca) în [1672](https://ro.wikipedia.org/wiki/1672)) au avut posesiuni lângă [Soroca](https://ro.wikipedia.org/wiki/Cetatea_Soroca) (mori de apă, [Valea Adâncă](https://ro.wikipedia.org/wiki/Valea_Ad%C3%AEnc%C4%83,_St%C3%AEnga_Nistrului)) și în jurul [Dubăsarilor](https://ro.wikipedia.org/wiki/Dub%C4%83sari) (satul și vadurile).
* trei teritorii au fost pierdute de Principatul Moldovei înainte de 1812:
* Bugeacul – împărțit în [raiale](https://ro.wikipedia.org/wiki/Raia) turcești în [1484](https://ro.wikipedia.org/wiki/1484) și în [1538](https://ro.wikipedia.org/wiki/1538) (anume [Ismail](https://ro.wikipedia.org/wiki/Ismail), [Chilia](https://ro.wikipedia.org/wiki/Chilia), [Cetatea Albă](https://ro.wikipedia.org/wiki/Cetatea_Alb%C4%83) în 1484, [Reni](https://ro.wikipedia.org/wiki/Reni) și [Tabacu](https://ro.wikipedia.org/wiki/Tabacu,_Bolgrad) în [1536](https://ro.wikipedia.org/wiki/1536), [Tighina](https://ro.wikipedia.org/wiki/Tighina) în [1538](https://ro.wikipedia.org/wiki/1538));
* Ținutul [Hotinului](https://ro.wikipedia.org/wiki/Hotin) – devenit raia turcească în [1713](https://ro.wikipedia.org/wiki/1713);
* [Bucovina](https://ro.wikipedia.org/wiki/Bucovina) – devenită parte a [Imperiului Austriac](https://ro.wikipedia.org/wiki/Imperiul_Austriac) în [1775](https://ro.wikipedia.org/wiki/1775).
* în [1812](https://ro.wikipedia.org/wiki/1812) prin [tratatul de la București](https://ro.wikipedia.org/wiki/Tratatul_de_la_Bucure%C8%99ti_%281812%29) Principatul Moldovei a fost împărțit în două, partea de la răsărit de Prut formând o nouă [gubernie](https://ro.wikipedia.org/wiki/Gubernie) a [Imperiului Rus](https://ro.wikipedia.org/wiki/Imperiul_Rus) denumită [Basarabia](https://ro.wikipedia.org/wiki/Basarabia). Aceasta a cuprins atât ținuturile principatului dintre Prut și Nistru ([Soroca](https://ro.wikipedia.org/wiki/Soroca), [Orhei](https://ro.wikipedia.org/wiki/Orhei), o parte a ținutului [Iași](https://ro.wikipedia.org/wiki/Ia%C8%99i), [Lăpușna](https://ro.wikipedia.org/wiki/Jude%C8%9Bul_L%C4%83pu%C8%99na_%28interbelic%29), o parte a ținutului [Fălciu](https://ro.wikipedia.org/wiki/Jude%C8%9Bul_F%C4%83lciu_%28interbelic%29) și [Tigheciu](https://ro.wikipedia.org/wiki/Colinele_Tigheciului)) cât și raialele turcești de la Hotin și din Bugeac.
* în [1856](https://ro.wikipedia.org/wiki/1856) Imperiul Rus a fost silit să restituie ținuturile [Cahul, Bolgrad și Ismail](https://ro.wikipedia.org/wiki/Cahul,_Bolgrad_%C8%99i_Ismail) către principatul Moldovei, care unindu-se cu cel al Țării Românești a format România în [1859](https://ro.wikipedia.org/wiki/1859). În [1878](https://ro.wikipedia.org/wiki/1878) România și-a dobândit independența, dar a trebuit să-i retrocedeze Rusiei ținuturile Cahul, Bolgrad și Ismail.
* în [1917](https://ro.wikipedia.org/wiki/1917) gubernia Basarabiei s-a constituit în [Republica Democratică Moldovenească](https://ro.wikipedia.org/wiki/Republica_Democratic%C4%83_Moldoveneasc%C4%83), care s-a declarat independentă de Rusia și în [1918](https://ro.wikipedia.org/wiki/1918) s-a unit cu România, urmată în același an de Bucovina. Astfel, unitatea teritoriului istoric moldovenesc s-a refăcut în cadrul României, care însă a menținut denumirile de *Basarabia* și *Bucovina* ca diferite de cea de *Moldova* – aplicată numai teritoriului Principatului de după 1812, așa cum intrase în componența României în 1859.
* din [1940](https://ro.wikipedia.org/wiki/1940) încoace (cu excepția anilor [1941](https://ro.wikipedia.org/wiki/1941)-[44](https://ro.wikipedia.org/wiki/1944)), suprafața vechiului Principat al Moldovei a fost împărțită între:
  + [România](https://ro.wikipedia.org/wiki/Rom%C3%A2nia), anume mare parte din județele Vrancea, Bacău, Neamț, în întregime județele Suceava, Botoșani, Vaslui, Galați și Iași;
  + [Republica Sovietică Socialistă Moldovenească](https://ro.wikipedia.org/wiki/Republica_Sovietic%C4%83_Socialist%C4%83_Moldoveneasc%C4%83), care a devenit în [1991](https://ro.wikipedia.org/wiki/1991) [Republica Moldova](https://ro.wikipedia.org/wiki/Republica_Moldova), anume partea din dreapta [Nistrului](https://ro.wikipedia.org/wiki/Nistru);
  + [Ucraina](https://ro.wikipedia.org/wiki/Ucraina), anume [Regiunea Cernăuți](https://ro.wikipedia.org/wiki/Regiunea_Cern%C4%83u%C8%9Bi) (cuprinzând [Bucovina de Nord](https://ro.wikipedia.org/wiki/Bucovina_de_Nord) și cea mai mare parte din ținutul Hotinului), [Ținutul Herța](https://ro.wikipedia.org/wiki/%C8%9Ainutul_Her%C8%9Ba), și Bugeacul (cuprinzând 9 raioane din partea vestică a [regiunii Odesa](https://ro.wikipedia.org/wiki/Regiunea_Odesa): Reni, Ismail, [Chilia Nouă](https://ro.wikipedia.org/wiki/Chilia_Nou%C4%83), [Bolgrad](https://ro.wikipedia.org/wiki/Bolgrad), [Arciz](https://ro.wikipedia.org/wiki/Arciz), [Sărata](https://ro.wikipedia.org/wiki/S%C4%83rata), [Tarutino](https://ro.wikipedia.org/wiki/Tarutino), [Tatarbunar](https://ro.wikipedia.org/wiki/Tatarbunar) și Cetatea Albă).
* [](https://ro.wikipedia.org/wiki/Fi%C8%99ier:Moldova_%281483%29-ro.svg)

Principatul Moldovei în [secolul al XV-lea](https://ro.wikipedia.org/wiki/Secolul_al_XV-lea)

* [](https://ro.wikipedia.org/wiki/Fi%C8%99ier:Moldova_judete_1601-1718.jpg)

Principatul Moldovei în [secolul al XVII-lea](https://ro.wikipedia.org/wiki/Secolul_al_XVII-lea)

* [](https://ro.wikipedia.org/wiki/Fi%C8%99ier:Romania1901.JPG)


Moldova occidentală în cadrul [Regatului României](https://ro.wikipedia.org/wiki/Regatul_Rom%C3%A2niei) (1901)

* [](https://ro.wikipedia.org/wiki/Fi%C8%99ier:Map_of_RDM-1917.jpg)

Republica Democratică Moldovenească

* [](https://ro.wikipedia.org/wiki/Fi%C8%99ier:Moldavian_SSR_1940.jpg)

Republica Socialistă Sovietică Moldovenească (1940)

* [](https://ro.wikipedia.org/wiki/Fi%C8%99ier:AdministrativeMapOfMoldova.png)


Republica Moldova

**Geografie politică**

Reconstituirea teritoriului istorico-geografic al principatului Moldovei este problematică[[4]](https://ro.wikipedia.org/wiki/Moldova#cite_note-geopol-4)[[A]](https://ro.wikipedia.org/wiki/Moldova#endnote_IntemA) deoarece acest teritoriu astăzi transfrontalier[[4]](https://ro.wikipedia.org/wiki/Moldova#cite_note-geopol-4) face parte din:

* 3 state: România, Republica Moldova și Ucraina
* 5 [euroregiuni](https://ro.wikipedia.org/wiki/Euroregiune): [Carpatică](https://ro.wikipedia.org/w/index.php?title=Euroregiunea_Carpatic%C4%83&action=edit&redlink=1), [Prutul de Sus](https://ro.wikipedia.org/wiki/Euroregiunea_Prutul_de_Sus), [Siret–Prut–Nistru](https://ro.wikipedia.org/wiki/Euroregiunea_Siret%E2%80%93Prut%E2%80%93Nistru), [Nistru](https://ro.wikipedia.org/wiki/Euroregiunea_Nistru), [Dunărea de Jos](https://ro.wikipedia.org/w/index.php?title=Euroregiunea_Dun%C4%83rea_de_Jos&action=edit&redlink=1).
* [](https://ro.wikipedia.org/wiki/Fi%C8%99ier:MoldovaToday.png)

Moldova istorică astăzi: [republica](https://ro.wikipedia.org/wiki/Republica_Moldova) (roșu), părțile aparținând [Ucrainei](https://ro.wikipedia.org/wiki/Ucraina) (portocaliu) și teritoriul statului român din [Moldova Occidentală](https://ro.wikipedia.org/wiki/Moldova_Occidental%C4%83) (trandafiriu).

* [](https://ro.wikipedia.org/wiki/Fi%C8%99ier:Lage_Carpathian_Euroregion.png)

Localizarea Euroregiunii Carpatice pe Harta Europei

* [](https://ro.wikipedia.org/wiki/Fi%C8%99ier:Euroregiunea_PRUTUL_DE_SUS.jpg)

Euroregiunea Prutul de Sus: cu roșu ([raioanele](https://ro.wikipedia.org/wiki/Raion) din [Republica Moldova](https://ro.wikipedia.org/wiki/Republica_Moldova)), cu galben ([județele](https://ro.wikipedia.org/wiki/Jude%C8%9B) din [România](https://ro.wikipedia.org/wiki/Rom%C3%A2nia)), cu albastru ([oblasturile](https://ro.wikipedia.org/wiki/Oblast" \o "Oblast) din [Ucraina](https://ro.wikipedia.org/wiki/Ucraina)).

**Geomorfologie**

Morfostructural, teritoriul regiunii istorice Moldova este constituit - de la vest spre est, de:

* Catene centrale și estice ale [Carpaților Orientali](https://ro.wikipedia.org/wiki/Carpa%C8%9Bii_Orientali), mai precis o parte dintre munții axului [cristalino](https://ro.wikipedia.org/w/index.php?title=Roc%C4%83_cristalin%C4%83&action=edit&redlink=1)-[mezozoic](https://ro.wikipedia.org/wiki/Mezozoic) (spre vest) și din grupa munților [flișului](https://ro.wikipedia.org/wiki/Fli%C8%99) (spre est), respectiv din grupele [nordică](https://ro.wikipedia.org/wiki/Carpa%C8%9Bii_Maramure%C8%99ului_%C8%99i_Bucovinei) și [centrală](https://ro.wikipedia.org/wiki/Carpa%C8%9Bii_Moldo-Transilvani);
* [Subcarpații Moldovei](https://ro.wikipedia.org/wiki/Subcarpa%C8%9Bii_Moldovei) (centru) și subunitatea [Subcarpaților Vrancei](https://ro.wikipedia.org/w/index.php?title=Subcarpa%C8%9Bii_Vrancei&action=edit&redlink=1) (sud) din [Subcarpații de Curbură](https://ro.wikipedia.org/wiki/Subcarpa%C8%9Bii_de_Curbur%C4%83);
* [Culoarul Siretului](https://ro.wikipedia.org/wiki/Culoarul_Siretului), prelungit spre nord de către văile [Sucevei](https://ro.wikipedia.org/wiki/R%C3%A2ul_Suceava) și [Moldovei](https://ro.wikipedia.org/wiki/R%C3%A2ul_Moldova);
* [Podișul Moldovei](https://ro.wikipedia.org/wiki/Podi%C8%99ul_Moldovei) în nord și centru, care constituia peste două treimi din teritoriul Moldovei medievale. Acesta este traversat de [râul Prut](https://ro.wikipedia.org/wiki/R%C3%A2ul_Prut) și are la sud subunitățile [Siretului inferior](https://ro.wikipedia.org/w/index.php?title=C%C3%A2mpia_Siretului_Inferior&action=edit&redlink=1), [Tecuciului](https://ro.wikipedia.org/w/index.php?title=C%C3%A2mpia_Tecuciului&action=edit&redlink=1) și [Covurluiului](https://ro.wikipedia.org/wiki/C%C3%A2mpia_Covurlui) (parte din [Câmpia Română](https://ro.wikipedia.org/wiki/C%C3%A2mpia_Rom%C3%A2n%C4%83)).
* [](https://ro.wikipedia.org/wiki/Fi%C8%99ier:Ostkarpaten_Skizze_Gliederung.jpg)


Carpații Orientali

* [](https://ro.wikipedia.org/wiki/Fi%C8%99ier:Subcarpatii_de_Curbura_prelucrat.png)

Subcarpații de Curbură

* [](https://ro.wikipedia.org/wiki/Fi%C8%99ier:Greater_Romania,_physical_map.JPG)

Podișul Moldovei pe harta fizică a [României Mari](https://ro.wikipedia.org/wiki/Rom%C3%A2nia_Mare)

* [](https://ro.wikipedia.org/wiki/Fi%C8%99ier:Walachische_Tiefebene.png)

Subunitățile Câmpiei Române (numită și Valahă ori a Dunării de Jos – în alte surse)


În sensul acelor de ceasornic, limitele sale sunt date de următoarele morfo-structuri: [Podișul Podoliei](https://ro.wikipedia.org/wiki/Podi%C8%99ul_Podoliei) la nord, nord-est și est, continuarea [Câmpiei Mării Negre](https://ro.wikipedia.org/wiki/C%C3%A2mpia_M%C4%83rii_Negre) la est, [Marea Neagră](https://ro.wikipedia.org/wiki/Marea_Neagr%C4%83) în sud-est, [Delta Dunării](https://ro.wikipedia.org/wiki/Delta_Dun%C4%83rii), [Podișul Dobrogei](https://ro.wikipedia.org/wiki/Podi%C8%99ul_Dobrogei), structurile de continuare ale Câmpiei Române, Subcarpaților de Curbură și Carpaților Orientali la sud.

**Hidrografie**

Principalele cursuri de apă pe teritoriul regiunii sunt:

* [Siretul](https://ro.wikipedia.org/wiki/Siret) cu cea mai mare parte din afluenții săi principali de dreapta ([Siretul Mic](https://ro.wikipedia.org/wiki/R%C3%A2ul_Siretul_Mic), [Suceava](https://ro.wikipedia.org/wiki/R%C3%A2ul_Suceava), [Moldova](https://ro.wikipedia.org/wiki/R%C3%A2ul_Moldova), [Bistrița](https://ro.wikipedia.org/wiki/R%C3%A2ul_Bistri%C8%9Ba,_Siret), [Trotuș](https://ro.wikipedia.org/wiki/R%C3%A2ul_Trotu%C8%99) și [Putna](https://ro.wikipedia.org/wiki/R%C3%A2ul_Putna,_Siret)) sau de stânga ([Polocin](https://ro.wikipedia.org/wiki/R%C3%A2ul_Polocin" \o "Râul Polocin) și [Bârlad](https://ro.wikipedia.org/wiki/R%C3%A2ul_B%C3%A2rlad));
* [Prutul](https://ro.wikipedia.org/wiki/Prut) cu afluenții săi principali de dreapta ([Ceremuș](https://ro.wikipedia.org/wiki/R%C3%A2ul_Ceremu%C8%99" \o "Râul Ceremuș), [Bașeu](https://ro.wikipedia.org/wiki/R%C3%A2ul_Ba%C8%99eu) și [Jijia](https://ro.wikipedia.org/wiki/R%C3%A2ul_Jijia,_Prut) – cu afluentul principal [Bahlui](https://ro.wikipedia.org/wiki/R%C3%A2ul_Bahlui)) sau de stânga [Camenca](https://ro.wikipedia.org/wiki/R%C3%A2ul_Camenca);
* [Cogălnicul](https://ro.wikipedia.org/wiki/R%C3%A2ul_Cog%C3%A2lnic);
* [Nistrul](https://ro.wikipedia.org/wiki/Nistru) cu afluenții săi principali de dreapta ([Răut](https://ro.wikipedia.org/wiki/R%C3%A2ul_R%C4%83ut" \o "Râul Răut), [Bîc](https://ro.wikipedia.org/wiki/R%C3%A2ul_B%C3%AEc), [Ichel](https://ro.wikipedia.org/wiki/Ichel), [Botna](https://ro.wikipedia.org/wiki/Botna)).

**Demografie**

[](https://ro.wikipedia.org/wiki/Fi%C8%99ier:Sprachatlas_Weigand_67.JPG)

Grupuri etnice în teritoriile românești la începutul secolului XX

În decursul istoriei, din punct de vedere [demografic](https://ro.wikipedia.org/wiki/Demografie), specificitatea teritoriului a constat în fluxul și refluxul populațiilor respectiv sedentare și nomade în funcție de variațiile climei și pluviometriei. În perioadele de secete prelungite, când pădurile erau periclitate în favoarea [stepei](https://ro.wikipedia.org/wiki/Step%C4%83), populațiile sedentare se retrăgeau spre zonele de [pădure](https://ro.wikipedia.org/wiki/P%C4%83dure), spre [Carpații Orientali](https://ro.wikipedia.org/wiki/Carpa%C8%9Bii_Orientali) sau spre [Dunărea de Jos](https://ro.wikipedia.org/wiki/Delta_Dun%C4%83rii), atât pentru a dispune de apă, cât și pentru a fugi de jafurile popoarelor nomade din [stepa pontică](https://ro.wikipedia.org/wiki/Step%C4%83), ele însele împinse spre Apus, adesea unele de altele, din cauza secării izvoarelor și râurilor mici. În perioadele de pluviometrie normală, când cursurile de apă își regăseau debitul iar pădurile și pășunile se refăceau, populațiile de agricultori (succesiv [Daci](https://ro.wikipedia.org/wiki/Daci), [Slavi](https://ro.wikipedia.org/wiki/Slavi), [Romanici](https://ro.wikipedia.org/wiki/Rom%C3%A2ni) manifestați prin [cultura Dridu](https://ro.wikipedia.org/wiki/Cultura_Dridu), [Bolohoveni](https://ro.wikipedia.org/wiki/Bolohoveni) etc.) coborau din nou „spre vale” și spre Răsărit, pe măsură ce slăbea stăpânirea nomazilor din stepă (succesiv Sciți, Sarmați, Roxolani, Onoguri, Hazari, Maghiari, Pecenegi, Cumani și Tătari) și reclădeau sate și cetăți.[[5]](https://ro.wikipedia.org/wiki/Moldova#cite_note-5)

**Orașe importante**

[](https://ro.wikipedia.org/wiki/Fi%C8%99ier:House_of_parliament_of_Moldova_%28188770256%29.jpg)

[Chișinău](https://ro.wikipedia.org/wiki/Chi%C8%99in%C4%83u)

[](https://ro.wikipedia.org/wiki/Fi%C8%99ier:Palatul_culturii_-_Iasi.JPG)

[Iași](https://ro.wikipedia.org/wiki/Ia%C8%99i)

[](https://ro.wikipedia.org/wiki/Fi%C8%99ier:Chernivtsi_University.jpg)

[Cernăuți](https://ro.wikipedia.org/wiki/Cern%C4%83u%C8%9Bi)

[](https://ro.wikipedia.org/wiki/Fi%C8%99ier:Cetatea_de_Scaun_a_Sucevei_la_ceas_de_seara.jpg)

[Suceava](https://ro.wikipedia.org/wiki/Suceava)

Orașele cu mai mult de 50.000 de locuitori, sunt:

|  | [**Oraș**](https://ro.wikipedia.org/wiki/Ora%C8%99) | [**Populație**](https://ro.wikipedia.org/wiki/Popula%C8%9Bie)**\*** | [**Țară**](https://ro.wikipedia.org/wiki/%C8%9Aar%C4%83)**, regiune administrativă** |
| --- | --- | --- | --- |
| 1. | [Flagge-Chisinau-01-10.png](https://ro.wikipedia.org/wiki/Fi%C8%99ier:Flagge-Chisinau-01-10.png)[Chișinău](https://ro.wikipedia.org/wiki/Chi%C8%99in%C4%83u) | 678.200 | https://upload.wikimedia.org/wikipedia/commons/thumb/2/27/Flag_of_Moldova.svg/22px-Flag_of_Moldova.svg.png [Moldova](https://ro.wikipedia.org/wiki/Republica_Moldova), Chișinău |
| 2. | [ROU IS Iasi CoA.jpg](https://ro.wikipedia.org/wiki/Fi%C8%99ier:ROU_IS_Iasi_CoA.jpg)[Iași](https://ro.wikipedia.org/wiki/Ia%C8%99i) | 290.422[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Iași](https://ro.wikipedia.org/wiki/Jude%C8%9Bul_Ia%C8%99i) |
| 3. | [Coat of arms of Chernivtsi.svg](https://ro.wikipedia.org/wiki/Fi%C8%99ier:Coat_of_arms_of_Chernivtsi.svg)[Cernăuți](https://ro.wikipedia.org/wiki/Cern%C4%83u%C8%9Bi) | 259.419 | https://upload.wikimedia.org/wikipedia/commons/thumb/4/49/Flag_of_Ukraine.svg/22px-Flag_of_Ukraine.svg.png [Ucraina](https://ro.wikipedia.org/wiki/Ucraina), [Regiunea Cernăuți](https://ro.wikipedia.org/wiki/Regiunea_Cern%C4%83u%C8%9Bi) |
| 4. | [ROU GL Galati CoA.png](https://ro.wikipedia.org/wiki/Fi%C8%99ier:ROU_GL_Galati_CoA.png)[Galați](https://ro.wikipedia.org/wiki/Gala%C8%9Bi) | 249.432[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Galați](https://ro.wikipedia.org/wiki/Jude%C8%9Bul_Gala%C8%9Bi) |
| 5. | [Balti-arm.jpg](https://ro.wikipedia.org/wiki/Fi%C8%99ier:Balti-arm.jpg)[Bălți](https://ro.wikipedia.org/wiki/B%C4%83l%C8%9Bi) | 145.300 | https://upload.wikimedia.org/wikipedia/commons/thumb/2/27/Flag_of_Moldova.svg/22px-Flag_of_Moldova.svg.png [Moldova](https://ro.wikipedia.org/wiki/Republica_Moldova), Bălți |
| 6. | [ROU BC Bacau CoA.png](https://ro.wikipedia.org/wiki/Fi%C8%99ier:ROU_BC_Bacau_CoA.png)[Bacău](https://ro.wikipedia.org/wiki/Bac%C4%83u) | 144.307[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Bacău](https://ro.wikipedia.org/wiki/Jude%C8%9Bul_Bac%C4%83u) |
| 7. | [ROU BT Botosani CoA.svg](https://ro.wikipedia.org/wiki/Fi%C8%99ier:ROU_BT_Botosani_CoA.svg)[Botoșani](https://ro.wikipedia.org/wiki/Boto%C8%99ani) | 106.847[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Botoșani](https://ro.wikipedia.org/wiki/Jude%C8%9Bul_Boto%C8%99ani) |
| 8. | [ROU SV Suceava CoA.png](https://ro.wikipedia.org/wiki/Fi%C8%99ier:ROU_SV_Suceava_CoA.png)[Suceava](https://ro.wikipedia.org/wiki/Suceava) | 92.121[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Suceava](https://ro.wikipedia.org/wiki/Jude%C8%9Bul_Suceava) |
| 9. | [Stema municipiu Tighina.jpg](https://ro.wikipedia.org/wiki/Fi%C8%99ier:Stema_municipiu_Tighina.jpg)[Tighina](https://ro.wikipedia.org/wiki/Tighina) | 91.882 | https://upload.wikimedia.org/wikipedia/commons/thumb/2/27/Flag_of_Moldova.svg/22px-Flag_of_Moldova.svg.png [Moldova](https://ro.wikipedia.org/wiki/Republica_Moldova), Bender |
| 10. | [ROU NT Piatra Neamt CoA.png](https://ro.wikipedia.org/wiki/Fi%C8%99ier:ROU_NT_Piatra_Neamt_CoA.png)[Piatra Neamț](https://ro.wikipedia.org/wiki/Piatra_Neam%C8%9B) | 85.055[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Neamț](https://ro.wikipedia.org/wiki/Jude%C8%9Bul_Neam%C8%9B) |
| 11. | [Izmayil COA 1996.png](https://ro.wikipedia.org/wiki/Fi%C8%99ier:Izmayil_COA_1996.png)[Ismail](https://ro.wikipedia.org/wiki/Ismail) | 73.336 | https://upload.wikimedia.org/wikipedia/commons/thumb/4/49/Flag_of_Ukraine.svg/22px-Flag_of_Ukraine.svg.png [Ucraina](https://ro.wikipedia.org/wiki/Ucraina), [Regiunea Odesa](https://ro.wikipedia.org/wiki/Regiunea_Odesa) |
| 12. | [ROU VN Focsani CoA.png](https://ro.wikipedia.org/wiki/Fi%C8%99ier:ROU_VN_Focsani_CoA.png)[Focșani](https://ro.wikipedia.org/wiki/Foc%C8%99ani) | 73.315[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Vrancea](https://ro.wikipedia.org/wiki/Jude%C8%9Bul_Vrancea) |
| 13. | [ROU VS Barlad CoA.jpg](https://ro.wikipedia.org/wiki/Fi%C8%99ier:ROU_VS_Barlad_CoA.jpg)[Bârlad](https://ro.wikipedia.org/wiki/B%C3%A2rlad) | 55.837[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Vaslui](https://ro.wikipedia.org/wiki/Jude%C8%9Bul_Vaslui) |
| 14. | [ROU VS Vaslui CoA1.png](https://ro.wikipedia.org/wiki/Fi%C8%99ier:ROU_VS_Vaslui_CoA1.png)[Vaslui](https://ro.wikipedia.org/wiki/Vaslui) | 55.407[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Vaslui](https://ro.wikipedia.org/wiki/Jude%C8%9Bul_Vaslui) |
| 15. | [ROU NT Roman CoA.jpg](https://ro.wikipedia.org/wiki/Fi%C8%99ier:ROU_NT_Roman_CoA.jpg)[Roman](https://ro.wikipedia.org/wiki/Roman,_Rom%C3%A2nia) | 50.713[[6]](https://ro.wikipedia.org/wiki/Moldova#cite_note-insse_2011_nat-6) | https://upload.wikimedia.org/wikipedia/commons/thumb/7/73/Flag_of_Romania.svg/22px-Flag_of_Romania.svg.png [România](https://ro.wikipedia.org/wiki/Rom%C3%A2nia), [Județul Neamț](https://ro.wikipedia.org/wiki/Jude%C8%9Bul_Neam%C8%9B) |

*\* Recensăminte: România – 2011; Estimare: Republica Moldova – 2015 (Tighina – 2014), Ucraina – 2013 (Ismail 2012)*

**Aspecte culturale**

Există la nivelul teritoriului moldovenesc istoric diferite aspecte etnografice și culturale, care în majoritate nu sunt proprii exclusiv acestui teritoriu și dintre care multe nu se găseau în totalitatea arealului, ci numai în anumite zone; cele mai specifice dintre aceste aspecte sunt [graiul moldovenesc](https://ro.wikipedia.org/wiki/Graiul_moldovenesc) al [limbii române](https://ro.wikipedia.org/wiki/Limba_Rom%C3%A2n%C4%83) și organizarea religioasă a arealului, care aparținea până în 1815 în întregime [Mitropoliei Moldovei](https://ro.wikipedia.org/wiki/Mitropolia_Moldovei_%C8%99i_Bucovinei) înființată între anii 1381-1386 și recunoscută de [Patriarhia Constantinopolului](https://ro.wikipedia.org/wiki/Patriarhia_Constantinopolului) în anul [1401](https://ro.wikipedia.org/wiki/1401), cu sediul mitropolitan inițial la [Rădăuți](https://ro.wikipedia.org/wiki/R%C4%83d%C4%83u%C8%9Bi), apoi în 1401 la [Suceava](https://ro.wikipedia.org/wiki/Suceava), iar la mijlocul sec. al XVII-lea, în [Iași](https://ro.wikipedia.org/wiki/Ia%C8%99i).[[7]](https://ro.wikipedia.org/wiki/Moldova#cite_note-ghepost-7)

**Graiul moldovenesc**

Din punct de vedere [lingvistic](https://ro.wikipedia.org/wiki/Lingvistic%C4%83), specificitatea teritoriului se manifestă îndeosebi prin [graiul moldovenesc](https://ro.wikipedia.org/wiki/Graiul_moldovenesc), care de altfel depășește limitele sale, devreme ce era vorbit în [Dobrogea](https://ro.wikipedia.org/wiki/Dobrogea) de Nord de-a lungul Dunării, și în [Transilvania](https://ro.wikipedia.org/wiki/Transilvania) de Nord-Est.[[7]](https://ro.wikipedia.org/wiki/Moldova#cite_note-ghepost-7)

Articol principal: [Graiul moldovenesc](https://ro.wikipedia.org/wiki/Graiul_moldovenesc).

Pe teritoriul Moldovei istorice există (sau existau) mai multe [graiuri](https://ro.wikipedia.org/wiki/Grai) moldovenești, aparținând arealului [lingvistic](https://ro.wikipedia.org/wiki/Lingvistic%C4%83) al *subdialectului de tip nordic* sau *moldovenesc*, cuprinzând o serie de particularități [dialectale](https://ro.wikipedia.org/wiki/Dialect) care reprezintă principala trăsătură comună a moldovenilor, ele fiind utilizate, mai mult sau mai puțin frecvent, pe întreg spațiul moldovenesc și chiar dincolo de el, în Transnistria, zone din nordul Munteniei, Delta Dunării sau [diaspora română](https://ro.wikipedia.org/wiki/Diaspora_rom%C3%A2n%C4%83)[[8]](https://ro.wikipedia.org/wiki/Moldova#cite_note-8), datorat, în cea mai mare parte, emigrărilor ardelenești la est de Carpați[[9]](https://ro.wikipedia.org/wiki/Moldova#cite_note-9).

[Fonetic](https://ro.wikipedia.org/wiki/Fonetic%C4%83), din punct de vedere [lexical](https://ro.wikipedia.org/wiki/Lexic), precum și din punct de vedere [morfologic](https://ro.wikipedia.org/wiki/Morfologie_%28lingvistic%C4%83%29) sau [sintactic](https://ro.wikipedia.org/wiki/Sintax%C4%83), Moldova nu are un grai unitar. Astfel, graiurile din Bucovina au un aspect de mozaic (îmbină trăsături ale graiurilor centrale, [bucovinene](https://ro.wikipedia.org/wiki/Graiul_bucovinean) și în unele localități ale [graiurilor maramureșene](https://ro.wikipedia.org/wiki/Graiul_maramure%C8%99ean)), iar la est și nord de Prut au un specific aparte (dar nu au statut autonom – aparținând ariei dialectale a masivul moldovenesc și, luate în ansamblu n-au fost atrase într-o altă arie lingvistică). Graiurile centrale din Basarabia au trăsături similare cu cele consemnate în dreapta Prutului, iar mare parte dintre particularitățile din zona sud-vestică (pe linia [Cahul](https://ro.wikipedia.org/wiki/Cahul)–[Reni](https://ro.wikipedia.org/wiki/Reni)–[Chilia](https://ro.wikipedia.org/wiki/Chilia)) fac arie comună cu graiurile muntenești. În zona nord-vestul Basarabiei, nordul Bucovinei, ținutul Herța, graiurile fac arie comună cu sudul Bucovinei. Pe linia [Camenca](https://ro.wikipedia.org/wiki/Camenca) – [Râbnița](https://ro.wikipedia.org/wiki/R%C3%A2bni%C8%9Ba) – [Dubăsari](https://ro.wikipedia.org/wiki/Dub%C4%83sari) și [Kotovsk, Ucraina](https://ro.wikipedia.org/wiki/B%C3%A2rzula) aflată în zona de nord-est a Republicii Moldova, graiurile fac în unele privințe arie comună cu cele din nordul Moldovei istorice și se caracterizează prin păstrarea la toate nivelele a multor elemente vechi la toate compartimentele [limbii](https://ro.wikipedia.org/wiki/Limba_rom%C3%A2n%C4%83), dar și prin dezvoltarea unor particularități specifice. Există deasemeni o împărțire a graiului Moldovenesc într-un areal nordic și unul sudic, graiul moldovenesc tipic fiind reprezentat în zonele centrală și de nord ale Moldovei.[[10]](https://ro.wikipedia.org/wiki/Moldova#cite_note-gmunu-10)

Despre Transnistria – zonă aflată înafara arealului istoric moldovenesc, dar unde se află vorbitori de limbă română, există opinia (cf. M. V. Serghievskii), contestată, a unei evoluții de sine stătătoare a limbii vorbite, etichetată drept „moldovenească”.[[10]](https://ro.wikipedia.org/wiki/Moldova#cite_note-gmunu-10)

[](https://ro.wikipedia.org/wiki/Fi%C8%99ier:Moldova_etno.jpg)

Colaj. Munții Hășmașului din [Carpații Orientali](https://ro.wikipedia.org/wiki/Carpa%C8%9Bii_Orientali), [Mănăstirea Voroneț](https://ro.wikipedia.org/wiki/M%C4%83n%C4%83stirea_Vorone%C8%9B), [Palatul Culturii din Iași](https://ro.wikipedia.org/wiki/Palatul_Culturii_din_Ia%C8%99i), [Statuia lui Ștefan cel Mare din Chișinău](https://ro.wikipedia.org/wiki/Statuia_lui_%C8%98tefan_cel_Mare_din_Chi%C8%99in%C4%83u) și un grup de dansatori moldoveni.

**Patrimoniu cultural**

Din punct de vedere [cultural](https://ro.wikipedia.org/wiki/Cultur%C4%83), specificitatea teritoriului se manifestă pregnant prin conștiința [localnicilor romanici](https://ro.wikipedia.org/wiki/Rom%C3%A2ni) de a fi „Moldoveni”, anume descendenți ai locuitorilor vechiului Principat, dar această conștiință, împărtășită de toți între Carpați și Nistru, este diferit exprimată de-o parte și de alta a [Prutului](https://ro.wikipedia.org/wiki/Prut), în cele două teritorii separate de [Tratatul de la București](https://ro.wikipedia.org/wiki/Tratatul_de_la_Bucure%C8%99ti_%281812%29) din [1812](https://ro.wikipedia.org/wiki/1812). În partea de Apus, care se află în [România](https://ro.wikipedia.org/wiki/Rom%C3%A2nia) din [1856](https://ro.wikipedia.org/wiki/1856) (1918 pentru Bucovina de Sud), a fi „Moldovean” înseamnă a face parte din poporul Român, în aceiași măsură cu Ardelenii, Bănățenii, Dobrogenii, Oltenii sau Muntenii. Dimpotrivă, în partea de Răsărit care a stat 105 ani sub stăpânirea [Imperiului Rus](https://ro.wikipedia.org/wiki/Imperiul_Rus), 47 de ani în stăpânirea [sovietică](https://ro.wikipedia.org/wiki/URSS) și care din 1991 încoace se află în [zona de influență geopolitică a Rusiei](https://ro.wikipedia.org/wiki/Comunitatea_Statelor_Independente), teama (accentuată de [războiul pierdut din 1992](https://ro.wikipedia.org/wiki/Conflictul_din_Transnistria)) de a „supăra” minoritățile conlocuitoare (o treime din locuitori) și de a provoca „puterea tutelară”, ai căror reprezentanți exprimă amenințări la orice tentativă de apropiere de România, determină majoritatea cetățenilor care se simt „Moldoveni” să-și exprime această identitate în sensul dorit de acei reprezentanți, anume în sensul că a fi „Moldovean” înseamnă a face parte dintr-o „etnie” diferită de cea a (celorlalți) Români[[11]](https://ro.wikipedia.org/wiki/Moldova#cite_note-11).

Articol principal: [Controversa identitară în Republica Moldova](https://ro.wikipedia.org/wiki/Controversa_identitar%C4%83_%C3%AEn_Republica_Moldova).

[](https://ro.wikipedia.org/wiki/Fi%C8%99ier:Ion_Creanga-Foto03.jpg)

[Ion Creangă](https://ro.wikipedia.org/wiki/Ion_Creang%C4%83)

Cu toate acestea, atât „Moldovenii români” cât și cei din [zona de influență geopolitică a Rusiei](https://ro.wikipedia.org/wiki/Comunitatea_Statelor_Independente) socotesc poeții și scriitorii născuți în teritoriul istoric al Moldovei ca fiind o parte esențială din patrimoniul lor cultural comun:

* *Literatură și publicistică*: [Mihai Eminescu](https://ro.wikipedia.org/wiki/Mihai_Eminescu), [Ion Creangă](https://ro.wikipedia.org/wiki/Ion_Creang%C4%83), [Vasile Alecsandri](https://ro.wikipedia.org/wiki/Vasile_Alecsandri), [Mihail Sadoveanu](https://ro.wikipedia.org/wiki/Mihail_Sadoveanu), [Bogdan Petriceicu-Hasdeu](https://ro.wikipedia.org/wiki/Bogdan_Petriceicu_Hasdeu), [Nicolae Iorga](https://ro.wikipedia.org/wiki/Nicolae_Iorga), [Mihail Kogălniceanu](https://ro.wikipedia.org/wiki/Mihail_Kog%C4%83lniceanu), [Eugen Lovinescu](https://ro.wikipedia.org/wiki/Eugen_Lovinescu), [Grigore Vieru](https://ro.wikipedia.org/wiki/Grigore_Vieru), [Adrian Păunescu](https://ro.wikipedia.org/wiki/Adrian_P%C4%83unescu), [Costache Negruzzi](https://ro.wikipedia.org/wiki/Constantin_Negruzzi), [Nicolae Labiș](https://ro.wikipedia.org/wiki/Nicolae_Labi%C8%99), [Miron Costin](https://ro.wikipedia.org/wiki/Miron_Costin), [Grigore Ureche](https://ro.wikipedia.org/wiki/Grigore_Ureche), [Ion Neculce](https://ro.wikipedia.org/wiki/Ion_Neculce), [Mitropolitul Dosoftei](https://ro.wikipedia.org/wiki/Mitropolitul_Dosoftei).
* *Muzică*: [George Enescu](https://ro.wikipedia.org/wiki/George_Enescu), [Ciprian Porumbescu](https://ro.wikipedia.org/wiki/Ciprian_Porumbescu), [Anton Achiței](https://ro.wikipedia.org/w/index.php?title=Anton_Achi%C8%9Bei&action=edit&redlink=1), [Nicolae Botgros](https://ro.wikipedia.org/wiki/Nicolae_Botgros), [Margareta Clipa](https://ro.wikipedia.org/wiki/Margareta_Clipa), [Daniela Condurache](https://ro.wikipedia.org/wiki/Daniela_Condurache), [Laura Lavric](https://ro.wikipedia.org/wiki/Laura_Lavric), [Viorica Macovei](https://ro.wikipedia.org/w/index.php?title=Viorica_Macovei&action=edit&redlink=1), [Ion Paladi](https://ro.wikipedia.org/wiki/Ion_Paladi), [Nicolae Sulac](https://ro.wikipedia.org/wiki/Nicolae_Sulac), [Mioara Velicu](https://ro.wikipedia.org/wiki/Mioara_Velicu), [Sofia Vicoveanca](https://ro.wikipedia.org/wiki/Sofia_Vicoveanca).
* *Pictură*: Pictura se regăsește cel mai adesea în lăcașurile de cult: frescele bisericilor moldovenești au o puternică amprentă locală și se evidențiază prin estetica culorilor folosite.[[12]](https://ro.wikipedia.org/wiki/Moldova#cite_note-12) Mostre ale acestei arte se pot observa la bisericile din nordul Moldovei, care azi fac parte din patrimoniul UNESCO și datorită picturii lor.

Pictori cu origini moldovene sunt: [Octav Băncilă](https://ro.wikipedia.org/wiki/Octav_B%C4%83ncil%C4%83), [Victor Brauner](https://ro.wikipedia.org/wiki/Victor_Brauner), [Nicu Enea](https://ro.wikipedia.org/wiki/Nicu_Enea), [Ștefan Luchian](https://ro.wikipedia.org/wiki/%C8%98tefan_Luchian), [Camil Ressu](https://ro.wikipedia.org/wiki/Camil_Ressu), [Theodor Pallady](https://ro.wikipedia.org/wiki/Theodor_Pallady), [Gheorghe Petrașcu](https://ro.wikipedia.org/wiki/Gheorghe_Petra%C8%99cu), [Glebus Sainciuc](https://ro.wikipedia.org/wiki/Glebus_Sainciuc), Arthur Aron Segal, [Gheorghe Tattarescu](https://ro.wikipedia.org/wiki/Gheorghe_Tattarescu), [Nicolae Tonitza](https://ro.wikipedia.org/wiki/Nicolae_Tonitza)...

* Cinematografie: [Emil Loteanu](https://ro.wikipedia.org/wiki/Emil_Loteanu), [Cristian Mungiu](https://ro.wikipedia.org/wiki/Cristian_Mungiu), [Lucian Pintilie](https://ro.wikipedia.org/wiki/Lucian_Pintilie)...
* [](https://ro.wikipedia.org/wiki/Fi%C8%99ier:Casa_tradi%C5%A3ional%C4%83_VN.jpg)

Casă tradiţională în [județul Neamț](https://ro.wikipedia.org/wiki/Jude%C8%9Bul_Neam%C8%9B)

* [](https://ro.wikipedia.org/wiki/Fi%C8%99ier:Cas%C4%83_din_Str%C4%83%C8%99eni.jpg)

Casă tradiţională din [Strășeni](https://ro.wikipedia.org/wiki/Str%C4%83%C8%99eni)

* [](https://ro.wikipedia.org/wiki/Fi%C8%99ier:Gospod%C4%83rie_moldoveneasc%C4%83.jpg)

Interiorul unei case tradiţionale din [Moldova Occidentală](https://ro.wikipedia.org/wiki/Moldova_Occidental%C4%83)

* [](https://ro.wikipedia.org/wiki/Fi%C8%99ier:Mo%C8%99_moldovean.jpg)

Straie moldoveneşti purtate de un veteran, [Chișinău](https://ro.wikipedia.org/wiki/Chi%C8%99in%C4%83u) 1995

* [](https://ro.wikipedia.org/wiki/Fi%C8%99ier:Voronet_Intrare.JPG)

Intrarea mănăstirii Voroneţ

* [](https://ro.wikipedia.org/wiki/Fi%C8%99ier:Voronet_2013-detaliu-d.jpg)

[Frescă](https://ro.wikipedia.org/wiki/Pictur%C4%83_mural%C4%83) de la [Mănăstirea Voroneţ](https://ro.wikipedia.org/wiki/M%C4%83n%C4%83stirea_Vorone%C5%A3)

* [](https://ro.wikipedia.org/wiki/Fi%C8%99ier:Castelul_Sturdza_din_Micl%C4%83u%C8%99eni.jpg)

[Castelul Sturdza](https://ro.wikipedia.org/wiki/Castelul_Sturdza), [Miclăușeni, Iași](https://ro.wikipedia.org/wiki/Micl%C4%83u%C8%99eni,_Ia%C8%99i)

* [](https://ro.wikipedia.org/wiki/Fi%C8%99ier:Kitskany-6.jpg)

[Mănăstirea Noul Neamț](https://ro.wikipedia.org/wiki/M%C4%83n%C4%83stirea_Noul_Neam%C8%9B) de la [Chițcani](https://ro.wikipedia.org/wiki/Chi%C8%9Bcani)

Arta populară moldovenească este deasemenea un patrimoniu cultural comun tuturor moldovenilor de pe ambele maluri ale Prutului.

Creațiile arhitecturale sunt deasemenea un patrimoniu comun, fie că este vorba de cele bisericiești construite în *stil moldovenesc*[[13]](https://ro.wikipedia.org/wiki/Moldova#cite_note-13) , fie că este vorba de vechile cetăți de apărare.