**Crișana**

De la Wikipedia, enciclopedia liberă

Pentru alte sensuri, vedeți [Crișana (dezambiguizare)](https://ro.wikipedia.org/wiki/Cri%C8%99ana_%28dezambiguizare%29).

[](https://ro.wikipedia.org/wiki/Fi%C8%99ier:Crisana.svg)

Crişana din România

[](https://ro.wikipedia.org/wiki/Fi%C8%99ier:Hungary-Romania_Boundery.jpg)

Frontiera româno-maghiară

**Crișana** ([maghiară](https://ro.wikipedia.org/wiki/Limba_maghiar%C4%83): *Körösvidék*, [germană](https://ro.wikipedia.org/wiki/Limba_german%C4%83): *Kreischgebiet*) reprezintă o [regiune istorică](https://ro.wikipedia.org/wiki/Regiune_istoric%C4%83) situată pe teritoriile [României](https://ro.wikipedia.org/wiki/Rom%C3%A2nia) și [Ungariei](https://ro.wikipedia.org/wiki/Ungaria), având ca limite naturale râul [Tisa](https://ro.wikipedia.org/wiki/Tisa) la vest, râul [Mureș](https://ro.wikipedia.org/wiki/Mure%C8%99) la sud, [Munții Apuseni](https://ro.wikipedia.org/wiki/Mun%C8%9Bii_Apuseni) în est și râul [Someș](https://ro.wikipedia.org/wiki/Some%C8%99) în nord. A fost împărțită în [1920](https://ro.wikipedia.org/wiki/1920) între [România](https://ro.wikipedia.org/wiki/Rom%C3%A2nia) și [Ungaria](https://ro.wikipedia.org/wiki/Ungaria).

Este compusă din:

* [județul Bihor](https://ro.wikipedia.org/wiki/Jude%C8%9Bul_Bihor) (integral), cea mai mare parte a [județului Arad](https://ro.wikipedia.org/wiki/Jude%C8%9Bul_Arad) și a [județului Sălaj](https://ro.wikipedia.org/wiki/Jude%C8%9Bul_S%C4%83laj), extremitatea sudică a [județului Satu Mare](https://ro.wikipedia.org/wiki/Jude%C8%9Bul_Satu_Mare) și extremitatea nordică a [județului Hunedoara](https://ro.wikipedia.org/wiki/Jude%C8%9Bul_Hunedoara), pe teritoriul [României](https://ro.wikipedia.org/wiki/Rom%C3%A2nia);
* [comitatul Biharia](https://ro.wikipedia.org/wiki/Jude%C8%9Bul_Hajd%C3%BA-Bihar) (în [maghiară](https://ro.wikipedia.org/wiki/Limba_maghiar%C4%83) *Hajdú-Bihar*) și [comitatului Bichiș](https://ro.wikipedia.org/wiki/Jude%C8%9Bul_B%C3%A9k%C3%A9s) (în [maghiară](https://ro.wikipedia.org/wiki/Limba_maghiar%C4%83) *Békés*), pe teritoriul [Ungariei](https://ro.wikipedia.org/wiki/Ungaria).

Capitala tradițională este [Oradea](https://ro.wikipedia.org/wiki/Oradea) (Oradea Mare). Alte orașe importante sunt: [Arad](https://ro.wikipedia.org/wiki/Arad), [Debrecen](https://ro.wikipedia.org/wiki/Debrecen), [Békéscsaba](https://ro.wikipedia.org/wiki/B%C3%A9k%C3%A9scsaba), [Gyula](https://ro.wikipedia.org/wiki/Gyula), [Salonta](https://ro.wikipedia.org/wiki/Salonta), [Marghita](https://ro.wikipedia.org/wiki/Marghita), [Beiuș](https://ro.wikipedia.org/wiki/Beiu%C8%99), [Zalău](https://ro.wikipedia.org/wiki/Zal%C4%83u), [Șimleu Silvaniei](https://ro.wikipedia.org/wiki/%C8%98imleu_Silvaniei), [Ineu](https://ro.wikipedia.org/wiki/Ineu), [Brad](https://ro.wikipedia.org/wiki/Brad_%28ora%C8%99%29), [Tășnad](https://ro.wikipedia.org/wiki/T%C4%83%C8%99nad).

**Cuprins**

* [1 Geografie](https://ro.wikipedia.org/wiki/Cri%C8%99ana#Geografie)
  + [1.1 Retea hidrografica](https://ro.wikipedia.org/wiki/Cri%C8%99ana#Retea_hidrografica)
* [2 Istorie](https://ro.wikipedia.org/wiki/Cri%C8%99ana#Istorie)
  + [2.1 Marea Unire](https://ro.wikipedia.org/wiki/Cri%C8%99ana#Marea_Unire)
  + [2.2 Stema](https://ro.wikipedia.org/wiki/Cri%C8%99ana#Stema)
  + [2.3 Vezi și](https://ro.wikipedia.org/wiki/Cri%C8%99ana#Vezi_.C8.99i)
* [3 Referințe](https://ro.wikipedia.org/wiki/Cri%C8%99ana#Referin.C8.9Be)

**Geografie**

Regiunea Crișana este situată între râurile Mureș, Someș, Tisa și culmile Munților Apuseni. A făcut parte parțial din Partium. Partea de vest (Körösalföld) aparține Ungariei. Principalele unitati de relief din [România](https://ro.wikipedia.org/wiki/Rom%C3%A2nia) sunt Câmpia Aradului, Câmpia de Vest, Dealurile de Vest, Munții Plopișului, Munții Pădurea Craiului, Munții Bihor, Munții Zarandului și Munții Codru-Moma. Altitudine maximă: vf. Bihorul (Cucurbata Mare) 1849 m, vf. Budeasa 1790 m, vf. Cârligați 1693 m. Principalele cursuri de apă: Crișul Negru, Crișul Repede, Barcău. Principalele lacuri: Pețea (carstic și de baraj antropic), Cefa, Mădăras.

**Retea hidrografica**

Principalele rauri care traverseaza reginuea sunt:

* Crișul Alb
* Crișul Negru
* Crișul Repede
* Barcau
* Râul Mureș

Punctele extreme sunt: 20°45’ long. E (Nădlac la vest) și 22°39’ (Târnăvița la est) long. E, respectiv 45°58’ (Labașinț la sud) și 46°38’ latitudine nordică (Berechiu la nord).

**Istorie**

[Menumorut](https://ro.wikipedia.org/wiki/Menumorut) a fost menționat în cronica notarului Anonymus al regelui ungur Béla al III-lea ca fiind duce al țării dintre Tisa, Mureș, și Munții Apuseni, locuit de "cozari" (probabil o ramură a hazarilor), având ca reședință cetatea Biharea, pe timpul venirii ungurilor (896). În lupta cu ungurii, [Menumorut](https://ro.wikipedia.org/wiki/Menumorut) pierde partea de vest a ducatului său până la Criș, păstrând numai partea dintre Criș și Mureș, cu cetatea Biharea. [Menumorut](https://ro.wikipedia.org/wiki/Menumorut) pare să fi fost nepotul lui Morout/Morut, probabil și el voievod in Crisana. Însă existența lui Morut este disputată, și unul și altul fiind probabil același. Cronicarul maghiar Anonymus afirma că [Menumorut](https://ro.wikipedia.org/wiki/Menumorut) li se adreseaza solilor căpetăniei maghiare regale Arpad, zicandu-le sa-i transmita acestuia că el, [Menumorut](https://ro.wikipedia.org/wiki/Menumorut), ascultă de superiorii lui bizantino-bulgari care erau de religie creștin ortodoxă.

**Marea Unire**

La 18 noiembrie/1 decembrie 1918, deputații decid în unanimitate unirea Transilvaniei, Banatului, Crișanei și Maramureșului cu România, cu păstrarea unei autonomii locale, pe baze democratice, cu egalitatea naționalităților și a religiilor. La Alba Iulia, așa cum fusese înainte și la Cernăuți, la 28 noiembrie, a fost, de fapt, un plebiscit al tuturor românilor din Austro-Ungaria. Tot la Alba Iulia, cu prilejul Adunării, se constituie Marele Consiliu Național Român, format din 200 de membri aleși și 50 de membri cooptați. A doua zi, acest Consiliu numește un guvern provizoriu, numit Consiliul Dirigent al Transilvaniei, în frunte cu Iuliu Maniu. Consiliul trimite o delegație la București, condusă de episcopul de Caransebeș, Miron Cristea (viitorul patriarh al României), care, la 1/14 decembrie, înmânează regelui Ferdinand I declarația de la Alba Iulia. La 11/24 decembrie, regele Ferdinand promulgă decretul de sancționare a unirii (totodată și a Bucovinei și Basarabiei). Protestele guvernului Károlyi la Budapesta sunt inutile.[[1]](https://ro.wikipedia.org/wiki/Cri%C8%99ana#cite_note-1)

**Stema**

Stema Crisanei este plina de istorie, reflectand inceputurile acesteia inca din Evul Mediu. La baza stemei se regaseste culoarea albastra, mai sus, inspre dreapta gasim o acvila, la stanga un turn de cetate, reprezentand Biharia si in varf, gasim un scut despicat.