**Folclorul muzical românesc**

De la Wikipedia, enciclopedia liberă

(Redirecționat de la [Folclorul muzical din România](https://ro.wikipedia.org/w/index.php?title=Folclorul_muzical_din_Rom%C3%A2nia&redirect=no))

**Folclorul muzical românesc** cuprinde toate creațiile culturii spirituale populare [românești](https://ro.wikipedia.org/wiki/Rom%C3%A2ni) din domeniul [artei sunetelor](https://ro.wikipedia.org/wiki/Muzic%C4%83). Se face referire la moștenirea muzicală a românilor de la sat dintotdeauna și a popoarelor din care ei au luat naștere.[[1]](https://ro.wikipedia.org/wiki/Folclorul_muzical_rom%C3%A2nesc#cite_note-conventie-1) Articolul de față se referă la folclorul de pe teritoriul actual al [României](https://ro.wikipedia.org/wiki/Rom%C3%A2nia) (cu puține excepții, create de modificarea hotarelor de-a lungul istoriei). Etniile creatoare de folclor studiate în articol sunt, în cea mai mare parte,[[2]](https://ro.wikipedia.org/wiki/Folclorul_muzical_rom%C3%A2nesc#cite_note-alte-popoare-2) vorbitorii de [dialecte](https://ro.wikipedia.org/wiki/Dialect) românești (nord-dunărean, dar și – în limita cercetărilor efectuate – [aromân](https://ro.wikipedia.org/wiki/Arom%C3%A2ni) și [meglenoromân](https://ro.wikipedia.org/wiki/Meglenorom%C3%A2ni)).[[3]](https://ro.wikipedia.org/wiki/Folclorul_muzical_rom%C3%A2nesc#cite_note-oprea_603-3)

Folclorul muzical din România poate fi tratat din perspectiva a două științe apropiate: [folcloristica](https://ro.wikipedia.org/wiki/Folcloristic%C4%83)[[4]](https://ro.wikipedia.org/wiki/Folclorul_muzical_rom%C3%A2nesc#cite_note-oprea65a-4) și [etnomuzicologia](https://ro.wikipedia.org/w/index.php?title=Etnomuzicologie&action=edit&redlink=1). În zilele noastre, folcloristica numără doar câteva școli naționale; între ele, o poziție semnificativă e ocupată de cea românească. Multe alte școli au adoptat în loc etnomuzicologia, disciplină care s-a extins spectaculos în lumea occidentală a celei de-a doua jumătăți a [secolului XX](https://ro.wikipedia.org/wiki/Secolul_al_XX-lea). În vreme ce folcloristica se concentrează pe studii [monografice](https://ro.wikipedia.org/wiki/Monografie) făcute în interiorul unei [etnii](https://ro.wikipedia.org/wiki/Etnie), etnomuzicologia se preocupă de [studiul comparat](https://ro.wikipedia.org/w/index.php?title=Studiu_comparat&action=edit&redlink=1) între națiuni.[[5]](https://ro.wikipedia.org/wiki/Folclorul_muzical_rom%C3%A2nesc#cite_note-oprea64-65-5) Astfel, în funcție de perspectiva cuvenită, folclorul muzical din România se va încadra fie între muzicile „folclorice” ale altor naționalități, fie între celelalte ramuri de folclor românesc. Indiferent care dintre cele două căi este urmată mai întâi, categoriile obținute sunt înglobate în folclorul universal.

Dacă etnomuzicologia este apanajul secolului XX, folcloristica nu are decât 50 de ani în plus de vechime; în perioada fondării disciplinei, cercetătorii s-au raportat mai întâi la literatura și muzica tradițională. Pentru acest motiv, nu putem vorbi de o dată diferită la care s-ar fi născut folcloristica muzicii.[[6]](https://ro.wikipedia.org/wiki/Folclorul_muzical_rom%C3%A2nesc#cite_note-oprea36-42-6) Putem numi, însă, folcloristica modernă (deci, valabilă astăzi în întregime, fără rețineri pricinuite de instabilitatea materialelor culese și a concluziilor obținute) doar în momentul în care s-a cristalizat o [metodologie](https://ro.wikipedia.org/wiki/Metodologie) [obiectivă](https://ro.wikipedia.org/w/index.php?title=Obiectiv&action=edit&redlink=1), capabilă să opereze cu mari conținuturi de informații. Acea metodologie cuprinde principii, metode și o tipizare a studiilor folclorice. Anume, există trei tipuri (sau etape): culegerea de materiale, clasificarea și interpretarea lor.

Sub delimitarea folcloristicii,[[7]](https://ro.wikipedia.org/wiki/Folclorul_muzical_rom%C3%A2nesc#cite_note-folc-vs-etno-7) folclorul muzical constituie o ramură a creației tradiționale românești, alături de: [folclorul literar](https://ro.wikipedia.org/wiki/Folclorul_literar), [dans](https://ro.wikipedia.org/wiki/Dans_folcloric) și [teatrul popular](https://ro.wikipedia.org/w/index.php?title=Teatrul_popular&action=edit&redlink=1).[[8]](https://ro.wikipedia.org/wiki/Folclorul_muzical_rom%C3%A2nesc#cite_note-oprea18-8)[[9]](https://ro.wikipedia.org/wiki/Folclorul_muzical_rom%C3%A2nesc#cite_note-oprea64-9)

Pentru a cataloga componentele folclorului, în studiile de specialitate se recurge adeseori la termeni precum „gen” și „specie”. Cum nu s-a putut stabili exact „întinderea” fiecăruia și ambiguități continuă să existe, vom aplica recomandarea [folcloristului](https://ro.wikipedia.org/wiki/Folclorist) [Gheorghe Oprea](https://ro.wikipedia.org/wiki/Gheorghe_Oprea_%28folclorist%29), de a numi toate aceste componente sub denumirea unică de „categorii”, fără a lăsa loc vreunei ierarhii.[[10]](https://ro.wikipedia.org/wiki/Folclorul_muzical_rom%C3%A2nesc#cite_note-oprea271-10)

**Cuprins**

* [1 Istoria folclorului și a folcloristicii](https://ro.wikipedia.org/wiki/Folclorul_muzical_rom%C3%A2nesc#Istoria_folclorului_.C8.99i_a_folcloristicii)
  + [1.1 Surse timpurii (până la 1850)](https://ro.wikipedia.org/wiki/Folclorul_muzical_rom%C3%A2nesc#Surse_timpurii_.28p.C3.A2n.C4.83_la_1850.29)
    - [1.1.1 Antichitatea traco-dacă](https://ro.wikipedia.org/wiki/Folclorul_muzical_rom%C3%A2nesc#Antichitatea_traco-dac.C4.83)
    - [1.1.2 Mărturii ale Evului mediu](https://ro.wikipedia.org/wiki/Folclorul_muzical_rom%C3%A2nesc#M.C4.83rturii_ale_Evului_mediu)
    - [1.1.3 Renașterea în Transilvania](https://ro.wikipedia.org/wiki/Folclorul_muzical_rom%C3%A2nesc#Rena.C8.99terea_.C3.AEn_Transilvania)
    - [1.1.4 Influențe umaniste în celelalte țări române. Epoca modernă](https://ro.wikipedia.org/wiki/Folclorul_muzical_rom%C3%A2nesc#Influen.C8.9Be_umaniste_.C3.AEn_celelalte_.C8.9B.C4.83ri_rom.C3.A2ne._Epoca_modern.C4.83)
  + [1.2 Viziunea romantică (cca. 1850-1870)](https://ro.wikipedia.org/wiki/Folclorul_muzical_rom%C3%A2nesc#Viziunea_romantic.C4.83_.28cca._1850-1870.29)
  + [1.3 Întemeierea folcloristicii ca știință (după 1870)](https://ro.wikipedia.org/wiki/Folclorul_muzical_rom%C3%A2nesc#.C3.8Entemeierea_folcloristicii_ca_.C8.99tiin.C8.9B.C4.83_.28dup.C4.83_1870.29)
* [2 Note](https://ro.wikipedia.org/wiki/Folclorul_muzical_rom%C3%A2nesc#Note)
* [3 Bibliografie](https://ro.wikipedia.org/wiki/Folclorul_muzical_rom%C3%A2nesc#Bibliografie)
  + [3.1 Sursa principală](https://ro.wikipedia.org/wiki/Folclorul_muzical_rom%C3%A2nesc#Sursa_principal.C4.83)
  + [3.2 Surse cu grad mai mic de generalitate](https://ro.wikipedia.org/wiki/Folclorul_muzical_rom%C3%A2nesc#Surse_cu_grad_mai_mic_de_generalitate)
  + [3.3 Articole](https://ro.wikipedia.org/wiki/Folclorul_muzical_rom%C3%A2nesc#Articole)
  + [3.4 Pagini *web*](https://ro.wikipedia.org/wiki/Folclorul_muzical_rom%C3%A2nesc#Pagini_web)
* [4 Bibliografie suplimentară](https://ro.wikipedia.org/wiki/Folclorul_muzical_rom%C3%A2nesc#Bibliografie_suplimentar.C4.83)
* [5 Vezi și](https://ro.wikipedia.org/wiki/Folclorul_muzical_rom%C3%A2nesc#Vezi_.C8.99i)

**Istoria folclorului și a folcloristicii**

Folcloristica este o știință tânără; însuși termenul din care provine s-a stabilit în a doua jumătate a secolului XIX (după ce a fost propus pentru prima oară de [arheologul](https://ro.wikipedia.org/wiki/Arheolog) [englez](https://ro.wikipedia.org/wiki/Englezi) [William Thoms](https://ro.wikipedia.org/w/index.php?title=William_Thoms&action=edit&redlink=1)[[11]](https://ro.wikipedia.org/wiki/Folclorul_muzical_rom%C3%A2nesc#cite_note-oprea11a-11) în [1846](https://ro.wikipedia.org/wiki/1846)). Venind spre zilele noastre, noțiunea de folclor a avut deschideri variabile, determinate de teoriile și influențele politice ale vremii; abia în ultimele decenii, folclorului i-au fost atribuite teritorii mai bine delimitate.[[12]](https://ro.wikipedia.org/wiki/Folclorul_muzical_rom%C3%A2nesc#cite_note-oprea12-12) Stabilirea unor granițe pentru obiectul de studiu al folcloristicii a fost îngreunată de intersectarea cu alte discipline apropiate (de exemplu, [etnologia](https://ro.wikipedia.org/wiki/Etnologie)).[[13]](https://ro.wikipedia.org/wiki/Folclorul_muzical_rom%C3%A2nesc#cite_note-oprea16-13)

În vreme ce din [Antichitate](https://ro.wikipedia.org/wiki/Istoria_antic%C4%83) a existat interesul pentru aspecte ale culturii muzicale „orale” în spațiul geografic al românilor de astăzi, stabilirea unor criterii de studiu [științifice](https://ro.wikipedia.org/wiki/%C8%98tiin%C8%9Bific) desemnează un proces îndelungat, care se poate descrie în trei etape:[[14]](https://ro.wikipedia.org/wiki/Folclorul_muzical_rom%C3%A2nesc#cite_note-oprea28-14)

* mărturii incidentale, [eterogene](https://ro.wikipedia.org/wiki/Eterogen) referitoare la arta muzicală a popoarelor proto-românești sau românești, scrise din cele mai vechi timpuri până pe la mijlocul secolului XIX, când se va manifesta un interes nemaiîntâlit, care aduce primele clasificări ale fenomenului
* entuziasmul [romantic](https://ro.wikipedia.org/wiki/Romantism) și popularitatea câștigată de subiectul [identității naționale](https://ro.wikipedia.org/wiki/Identitate_na%C8%9Bional%C4%83) aduc primele încercări de structurare a cunoștințelor de folclor (deceniile 1850-1870)
* punctul de vedere științific (după 1870), care așază argumentele dobândite în primele două perioade, plus altele obținute acum, în contextul unei noi discipline.

**Surse timpurii (până la 1850)**

Deși nu aparține de istoria scrisă, [preistoria](https://ro.wikipedia.org/wiki/Preistoria) contribuie cu documente materiale importante pentru înțelegerea și încadrarea muzicii din epocile ulterioare. În atare privință, numai foarte târziu au scris românii despre muzica lor și despre folclor; în Antichitate, subiectul a fost tratat aproape exclusiv de autori străini, iar din Evul Mediu timpuriu (mergând până în preajma anului 1000)

Cercetătorii sunt de părere că „horele” din [cultura Cucuteni](https://ro.wikipedia.org/wiki/Cultura_Cucuteni) (cca. 3700-2500 î.Hr.)[[15]](https://ro.wikipedia.org/wiki/Folclorul_muzical_rom%C3%A2nesc#cite_note-neamt-15) sunt cele mai vechi [izvoare nescrise](https://ro.wikipedia.org/wiki/Izvor_istoric) care indică practicarea unei muzici însoțitoare în ritualul dansului.

**Antichitatea traco-dacă**

Atestarea unor practici muzicale în societatea antică a [traco](https://ro.wikipedia.org/wiki/Traci)-[dacilor](https://ro.wikipedia.org/wiki/Daco-ge%C8%9Bi) ne-a parvenit mai ales prin însemnări grecești sau [latinești](https://ro.wikipedia.org/wiki/Imperiul_Roman) (în vremea [Daciei romane](https://ro.wikipedia.org/wiki/Dacia_roman%C4%83)). De aceea, genurile muzicale și instrumentele de care se vorbește sunt, de cele multe ori, echivalate prin concepte similare din patria autorului.[[16]](https://ro.wikipedia.org/wiki/Folclorul_muzical_rom%C3%A2nesc#cite_note-theo-16) Autorii identifică genuri muzicale precum [oda](https://ro.wikipedia.org/wiki/Od%C4%83) (în caracter [epic](https://ro.wikipedia.org/wiki/Epic), [eroic](https://ro.wikipedia.org/w/index.php?title=Eroic&action=edit&redlink=1)), [peanul](https://ro.wikipedia.org/w/index.php?title=Pean&action=edit&redlink=1) (cântec [liric](https://ro.wikipedia.org/wiki/Genul_liric)), epoda ([descântec](https://ro.wikipedia.org/w/index.php?title=Desc%C3%A2ntec&action=edit&redlink=1)) sau *torelli* ([bocetul](https://ro.wikipedia.org/wiki/Bocet)). În schimb, ca datării, vom întâlni instrumente specifice grecilor ([liră](https://ro.wikipedia.org/wiki/Lir%C4%83), [kithară](https://ro.wikipedia.org/w/index.php?title=Kithar%C4%83&action=edit&redlink=1),[[17]](https://ro.wikipedia.org/wiki/Folclorul_muzical_rom%C3%A2nesc#cite_note-oprea28a-17) [*aulos*](https://ro.wikipedia.org/w/index.php?title=Aulos&action=edit&redlink=1) - [fluier](https://ro.wikipedia.org/wiki/Fluier)[[18]](https://ro.wikipedia.org/wiki/Folclorul_muzical_rom%C3%A2nesc#cite_note-arhe163a-18)), instrumente romane (mai noi: [cornul](https://ro.wikipedia.org/wiki/Corn), tuba, [*tibia*](https://ro.wikipedia.org/w/index.php?title=Tibia_%28instrument_muzical%29&action=edit&redlink=1) - echivalentul latin pentru *aulos*), dar și varietăți cu alte origini ([naiul](https://ro.wikipedia.org/wiki/Nai), [buciumul](https://ro.wikipedia.org/wiki/Bucium)).[[14]](https://ro.wikipedia.org/wiki/Folclorul_muzical_rom%C3%A2nesc#cite_note-oprea28-14)

**Mărturii ale Evului mediu**

Muzica [Evului mediu](https://ro.wikipedia.org/wiki/Evul_mediu) în spațiul românesc este consemnată în surse variate. O mențiune semnificativă trebuie făcută în această privință: dat fiind că informațiile pe care le avem despre locuitorii din primele secole (mai devreme de anul 1000) sunt incerte, preocuparea folcloristicii se va rezuma doar la semnalarea unor ritualuri ale popoarelor indigene, oricare vor fi fost acelea. (Vezi și [Statele medievale românești](https://ro.wikipedia.org/wiki/Statele_medievale_rom%C3%A2ne%C8%99ti)) Așadar, s-a atestat practicarea unor ritualuri folclorice (din rândul cărora amintim [jocurile cu măști](https://ro.wikipedia.org/w/index.php?title=Jocuri_cu_m%C4%83%C8%99ti&action=edit&redlink=1), [baladele](https://ro.wikipedia.org/wiki/Balad%C4%83), [colindele](https://ro.wikipedia.org/wiki/Colind%C4%83), [folclorul copiilor](https://ro.wikipedia.org/w/index.php?title=Folclorul_copiilor&action=edit&redlink=1)). Mai târziu (îndeosebi după sec. XVI[[19]](https://ro.wikipedia.org/wiki/Folclorul_muzical_rom%C3%A2nesc#cite_note-oprea29-19)) vor fi publicate notații muzicale ([partituri](https://ro.wikipedia.org/w/index.php?title=Partitur%C4%83&action=edit&redlink=1), [tabulaturi](https://ro.wikipedia.org/w/index.php?title=Tabulatur%C4%83&action=edit&redlink=1)) și chiar lucrări teoretice, unde materialul muzical pus în discuție prezintă influențe de muzică „folclorică”.

Conform unui studiu întreprins de etnomuzicologul Gheorghe Ciobanu,[[20]](https://ro.wikipedia.org/wiki/Folclorul_muzical_rom%C3%A2nesc#cite_note-rohonc-20) cea mai veche melodie românească notată pe care o cunoaștem ar fi cuprinsă în [*Codexul Rohonczi*](https://ro.wikipedia.org/wiki/Codexul_Rohonczi), o cărticică nedatată și întocmită într-un [sistem de scriere](https://ro.wikipedia.org/wiki/Sistem_de_scriere) necunoscut. În funcție de variantele propuse de cercetători, [codicele](https://ro.wikipedia.org/wiki/Codice) aparține fie sec. XI-XII (Gheorghe Ciobanu), fie unei perioade ulterioare anului 1529 (fapt evidențiat prin datarea după [filigranul](https://ro.wikipedia.org/w/index.php?title=Filigran&action=edit&redlink=1) imprimat pe hârtie[[21]](https://ro.wikipedia.org/wiki/Folclorul_muzical_rom%C3%A2nesc#cite_note-ambulanta-21) și recunoscut în mod separat de cercetătorii Viorica Enăchiuc și Andrei Vartic).

**Renașterea în Transilvania**

**Influențe umaniste în celelalte țări române. Epoca modernă**

**Viziunea romantică (cca. 1850-1870)**

**Întemeierea folcloristicii ca știință (după 1870)**